cyanic-selkie/wikianc huggingface dataset:
ഫ്രീഡ്റീഹ് വൂലർ
1828 ൽ ആണ് വൂലർ അജൈവ സാമഗ്രികൾ ഉപയോഗിച്ച് യൂറിയ വേർതിരിച്ചെടുത്തത്. അമോണിയം സയാനേറ്റിനെ യൂറിയ ആക്കിമാറ്റുന്ന ഈ പ്രക്രിയ വുലർ സംശ്ലേഷണം അഥവാ വൂലർ സന്ധാരണം എന്നു വിളിക്കപ്പെടുന്നു.
അരുൺ വിഷ്ണു
നിരവധി അന്താരാഷ്ട്ര ടൂർണമെന്റുകളിൽ ഇന്ത്യയെ പ്രതിനിധീകരിച്ചിട്ടുള്ള കേരളത്തിലെ കോഴിക്കോട്ട് നിന്നുള്ള ഒരു ഇന്ത്യൻ ബാഡ്മിന്റൺ കളിക്കാരനാണ് അരുൺ വിഷ്ണു (ജനനം: 2 ഓഗസ്റ്റ് 1988). മിക്സഡ് ഡബിൾസ് വിഭാഗത്തിൽ അപർണ ബാലനോടൊപ്പവും, പുരുഷ ഡബിൾസ് വിഭാഗത്തിൽ ആൽവിൻ ഫ്രാൻസിസിനോടൊപ്പവും  അദ്ദേഹം പങ്കാളിയാകുന്നു. പുരുഷന്മാരുടെ ഡബിൾസ്, മിക്സഡ് ഡബിൾസ് വിഭാഗത്തിൽ യഥാക്രമം 37 ഉം 41 ഉം ആണ് അദ്ദേഹത്തിന്റെ കരിയറിലെ മികച്ച ലോക റാങ്കിംഗ്.
കരിയർ
കേരള സ്പോർട്സ് കൗൺസിൽ കോച്ച് എ.നാസറിന്റെ കീഴിൽ 12 ആം വയസ്സിൽ അരുൺ ബാഡ്മിന്റൺ കളിക്കാൻ തുടങ്ങി. പുല്ലേല ഗോപിചന്ദിന്റെ നേതൃത്വത്തിൽ ഹൈദരാബാദിലെ ഗോപിചന്ദ് ബാഡ്മിന്റൺ അക്കാദമിയിൽ അദ്ദേഹം ഇപ്പോൾ പരിശീലിക്കുന്നു.
2011, 2012, 2013, 2014 & 2015 ലെ മിക്സഡ് ഡബിൾസ് വിഭാഗത്തിൽ ഇന്ത്യൻ നാഷണൽ ബാഡ്മിന്റൺ ചാമ്പ്യന്മാരാണ് അരുൺ വിഷ്ണുവും അപർണ ബാലനും. 2011 ൽ പുരുഷ ഡബിൾസിൽ ഇന്ത്യൻ നാഷണൽ ബാഡ്മിന്റൺ ചാമ്പ്യന്മാരാണ് അദ്ദേഹവും തരുൺ കോണയും.
2013 ലെ ഇന്ത്യൻ ബാഡ്മിന്റൺ ലീഗിൽ അരുൺ പൂനെ പിസ്റ്റൺസിനായി കളിച്ചു.
കോച്ചിംഗ് കരിയർ
പ്രീമിയർ ബാഡ്മിന്റൺ ലീഗ് 2017ൽ പരിശീലകനെന്ന നിലയിൽ അരുൺ വിഷ്ണു ചെന്നൈ സ്മാഷേഴ്സിനെ കിരീടത്തിലേക്ക് നയിച്ചു.
2018 ഏഷ്യൻ ഗെയിംസിൽ ഇന്ത്യൻ ബാഡ്മിന്റൺ ടീമിന്റെ പരിശീലകനായിരുന്നു അരുൺ.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1988-ൽ ജനിച്ചവർ
ഹ്യുബർട് ഹംഫ്രെ
അമേരിക്കൻ ഐക്യനാടുകളുടെ മുപ്പത്തി എട്ടി മത്തെ വൈസ് പ്രസിഡന്റായിരുന്നു ഹ്യുബർട് ഹംഫ്രെ - Hubert Humphrey
അവലംബം
വർഗ്ഗം:അമേരിക്കൻ വൈസ് പ്രസിഡന്റുമാർ വർഗ്ഗം:1911-ൽ ജനിച്ചവർ
അനു അനന്തൻ
ലഘുചിത്രം ദക്ഷിണേന്ത്യയിലെ ഏറ്റവും പ്രശസ്തമായ തീർത്ഥാടന കേന്ദ്രങ്ങളിലൊന്നായ ശബരിമല ക്ഷേത്രം ഉൾപ്പെടെ 1000-ൽ അധികം  കൊടിമരങ്ങളുടെ നിർമ്മാണത്തിന് നേതൃത്വം നൽകിയ പ്രശസ്ത ക്ഷേത്രശിൽപിയും എഴുത്തുകാരനും  ഡോക്യുമെന്റേറിയനുമാണ് അനു അനന്തൻ.
ആദ്യകാലം
തിരുവിതാംകൂർ രാജാക്കന്മാർ തമിഴ്‌നാട്ടിലെ ശങ്കരൻ കോവിൽ എന്ന സ്ഥലത്തുനിന്നും വരുത്തിയ ക്ഷേത്രശില്പികളുടെ കുടുംബത്തിൽ പരുമല കാട്ടുമ്പുറത്ത്  അനന്തൻ ആചാരിയുടെയും പുഷ്പകുമാരിയുടെയും മകനായി ജനിച്ചു. പരുമല ഗുഡ് ഷെപ്പേർഡ് ഇംഗ്ലീഷ് മീഡിയം സ്‌കൂൾ, ശ്രീ ഭുവനേശ്വരി ഇംഗ്ലീഷ് മീഡിയം ഹൈസ്‌കൂൾ, മഹാത്മാ ബോയ്സ് സ്‌കൂളിലുമായി സ്‌കൂൾ വിദ്യാഭ്യാസം നേടിയതിനുശേഷം ഡിബി പമ്പ കോളേജിൽ നിന്നും ഗണിതശാസ്ത്രത്തിൽ ബിരുദം നേടി.
പുസ്തകരചന
ലഘുചിത്രം 'മണിമണ്ഡപം ആൻഡ്  തങ്കധ്വജം' എന്ന എന്ന ഇംഗ്ലീഷ് രചന  ഹൈദരാബാദിലെ ബ്ലൂ റോസ് പുബ്ലിഷേഴ്‌സും 'അയ്യപ്പനും ശില്പിയും എന്ന പുസ്തകം മലയാളത്തിൽ ഡിസി ബുക്‌സും പ്രസിദ്ധീകരിച്ചു.
ദൃശ്യമാദ്ധ്യമരംഗം
അനു അനന്തൻ ഏഷ്യാനെറ്റ് ചാനലിൽ ക്ളാസ്സ്‌മേറ്റ്സ് എന്ന പരിപാടിയിൽ അവതാരകനായി പ്രത്യക്ഷപ്പെട്ടിരുന്നു. തന്റെ ക്ഷേത്ര ശില്പകലാരംഗത്തെ അനുഭവങ്ങളും പരമ്പരാഗതമായി കൈമാറിയ അറിവുകളും ആസ്പദമാക്കി രചിച്ച് സംവിധാനം ചെയ്തതതാണ്   'ശബരീശന്റെ ധ്വജസ്തംഭം'  എന്ന ഡോക്യുമെന്ററി ചിത്രം.
പ്രതിപാദ്യം
പാരമ്പര്യ ആചാരമനുസരിച്ച് ക്ഷേത്ര കൊടിമരത്തിന് മരം മുറിക്കുന്നതിന് പ്രത്യേക ചടങ്ങുകൾ ഉണ്ട്. പ്രധാന ശില്പിയും സംഘവും വനത്തിൽ ചുറ്റിനടന്ന് പ്രകൃതിയെ നിരീക്ഷിക്കണം. അതിനു ശേഷം പ്രസ്തുത വൃക്ഷത്തെ സമീപിച്ച് അതിൽ വസിക്കുന്ന പക്ഷിമൃഗാദികളോടും അടുത്തുള്ള മരങ്ങളോടും ചില ‘മന്ത്രങ്ങൾ’ ജപിച്ച് പ്രതീകാത്മകമായി അനുവാദം വാങ്ങണം. അന്ന് രാത്രി ആ മരത്തിന്റെ ചുവട്ടിൽ ഉറങ്ങണം. അടുത്ത ദിവസം രാവിലെ മരംമുറിക്കൽ ആരംഭിക്കാം. തടി നിലത്തു തൊടാതെ താങ്ങി പണിശാലയിലേക്ക് കൊണ്ടുപോകണം എന്നതാണ് ശാസ്ത്രവിധി. പണിശാലയിലെത്തിക്കുന്ന മരം മുറിച്ച് തൊലികളഞ്ഞ് മഞ്ഞളും പച്ച കർപ്പൂരും പുരട്ടി ഉണക്കിയെടുക്കും. ലഘുചിത്രം|ശബരിമല  കൊടിമരത്തിന്റെ കണക്ക് കൊടിമരത്തിന്റെ പ്രവർത്തനം ഒരു പണിശാലയിൽ മാത്രം ഒതുങ്ങുന്നില്ല. തൃപ്പള്ളൂർ സദാശിവൻ ആചാരിയുടെ പണിപ്പുരയിൽ കൊടിമരത്തിനുള്ള ആധാരശില (ആധാരശില) കൊത്തി മിനുക്കിയെടുത്തു. വടശ്ശേരിക്കര, അംബാസമുദ്രം, തെങ്കാശി, നാഗർകോവിൽ എന്നിവിടങ്ങളിൽ നിന്നുള്ള കല്ലുകൾ നാല് ദിക്കുകളിൽ നിന്നും വിധിപോലെ  കൊണ്ടുവന്നു. അതിനുശേഷം, മരം ആറുമാസം എണ്ണയിൽ മുക്കിവയ്ക്കണം. എണ്ണ നിറച്ച നീണ്ട ടാങ്കിനെ എണ്ണത്തോണി എന്ന് വിളിക്കുന്നു. മുക്കി വയ്ക്കുന്ന പ്രവൃത്തി തൈലാധിവാസം എന്നാണ് അറിയപ്പെടുന്നത്. അത്തി, ഇത്തി  ഫിക്കസ് റിലിജിയോസ, ദശമന്തി, സോസുറിയ ലാപ്പ, ചന്ദനം തുടങ്ങി മുപ്പത്തിയഞ്ചോളം ഔഷധസസ്യങ്ങളിൽ നിന്ന് വേർതിരിച്ചെടുത്ത എണ്ണയാണ് ഈ പ്രക്രിയയിൽ ഉപയോഗിക്കുന്നത്. എൺപത് വീപ്പ എണ്ണയാണ് ഇതിനായി വേണ്ടിവന്നത്.
കൊടിമരത്തിന്റെ അടിഭാഗം ദീർഘചതുരാകൃതിയിലാണ്, അത് ബ്രഹ്മമായും അടുത്ത ഭാഗം എട്ട് മുഖങ്ങളായും മുകൾഭാഗം വൃത്താകൃതിയിലുമാണ് നിർമ്മിച്ചിരിക്കുന്നത്, യഥാക്രമം വിഷ്ണു, ശിവൻ മുഖങ്ങളായി കണക്കാക്കപ്പെടുന്നു. ഹരിയാനയിലെ ജഗാദ്രിയിൽ നിന്നാണ് ചെമ്പ് കൊണ്ടുവന്നത്. തടിയിൽ ചെമ്പ് വളയങ്ങൾ ഘടിപ്പിച്ച ശേഷം, സ്വർണ്ണ പാളികൾ റിബണുകളുടെ രൂപത്തിൽ ഒട്ടിക്കുന്നു. ഓരോ പ്രത്യേക സ്ഥലത്തുനിന്നും ഇവയെല്ലാം കൊണ്ടുവന്നതിന് ചരിത്രപരമായ ചില കാരണങ്ങളുമുണ്ട്. ശിവൻ, വിഷ്ണു, അയ്യപ്പൻ എന്നിവരുടെ സ്തുതികളും ആയുധങ്ങളും ലോഹങ്ങളിൽ കലാപരമായി കൊത്തിയെടുത്തിട്ടുണ്ട്. സീസൺ ചെയ്ത മരത്തിന്റേയും ലോഹത്തിന്റേയും ഉയർന്ന ഈട് കാരണം ഇവിടെ ഒരു കൊടിമരത്തിന്റെ അടുത്ത പുനർനിർമ്മാണത്തിന് ഒരുപക്ഷേ നൂറ്റാണ്ടുകൾ എടുത്തേക്കാം.
അംഗീകാരങ്ങൾ
2017 ജൂൺ 25 ന് നടന്ന പതാക ഉയർത്തൽ ചടങ്ങിൽ, പ്രധാന ശില്പിയുടെ അനന്തരാവകാശി എന്ന നിലയിലും നിരവധി ക്ഷേത്ര ശിൽപങ്ങളുടെ സംഭാവനകളെ പരിഗണിച്ചും സ്വർണ്ണ 'വാജിവാഹനം' (സ്വാമി അയ്യപ്പന്റെ കുതിരവാഹനശിൽപം) കൊടിമരത്തിന്റെ മുകളിൽ വഹിക്കാനുള്ള അപൂർവ അവസരം അനു അനന്തന് ലഭിച്ചു. 2022 നവംബർ 16 ന് തിരുവിതാംകൂർ ദേവസ്വം ബോർഡ് പ്രത്യേക അവാർഡ് നൽകി ആദരിച്ചു.
വ്യക്തിജീവിതം
അനു അനന്തൻ ചെന്നൈ സ്വദേശിനിയായ ഡോ. ലക്ഷ്മിയെ വിവാഹം കഴിച്ചു. കാശിനാഥൻ മകനാണ്.
കർവ ചൗഥ്
ഭർത്താവിന്റെ രക്ഷയ്ക്കായും, ആയുസ്സിനും വേണ്ടി സൂര്യോദയം മുതൽ, ചന്ദ്രോദയം വരെ വടക്കേ ഇന്ത്യയിലെ ഹിന്ദു സ്ത്രീകൾ എടുക്കുന്ന ഒരു ദിവസത്തെ  വ്രതമാണ് കർവ ചൗഥ്. ഇതൊരു ആഘോഷമായി കണക്കാക്കുന്നു. ഈ വ്രതം, പരമ്പരാഗതമായി മദ്ധ്യപ്രദേശ്, രാജസ്ഥാൻ, എന്നിവടങ്ങളിലും, ഉത്തർപ്രദേശിന്റെയും,  ഹിമാചൽ പ്രദേശിന്റേയും, ഹരിയാനയുടേയും,പഞ്ചാബിന്റേയും,  ചില ഭാഗങ്ങളിലും ആഘോഷിച്ചുവരുന്നു. പൂർണചന്ദ്രൻ വരുന്ന നാലാം ദിവസം മുതലാണ് ഈ വ്രതം ആരംഭിക്കുന്നത്.ഹിന്ദു ലൂണിസോളാർ കലണ്ടർ അനുസരിച്ച് അത് കാർത്തിക മാസമാണ്.ചിലപ്പോൾ വിവാഹം കഴിക്കാത്ത സത്രീകളും, വരുംകാല വരനായി ഇങ്ങനെ ചെയ്യാറുണ്ട്.
ഇതുപോലുള്ള മറ്റൊരുത്സവമാണ് ചത്ത്, അത് ചണ്ടിഗണ്ഡ്, മദ്ധ്യപ്രദേശ്, പശ്ചിമ ബീഹാർ, ജാർഖണ്ഡ്, എന്നിവടങ്ങളിൽ കണ്ടുവരുന്നു.സിന്ദ്, ടീജ് എന്നിവടങ്ങളിലും ഇതേ അനുഷ്ടാനം അനുവർത്തിക്കുന്നു.
ശബ്‌ദോൽപത്തിശാസ്ത്രവും,ഉത്പത്തിയും
കർവ എന്ന വാക്കിനർത്ഥം പാത്രം എന്നാണ്, ചൗഥ്  എന്നാൽ ഹിന്ദിയിൽ നാലാമത് എന്നുമാണ് അർത്ഥം.(വാക്കുകളനുസരിച്ച് ഉത്സവം തുടങ്ങുന്നത് കാർത്തിക മാസത്തിലെ പൂർണചന്ദ്രന് ശേഷമുള്ള നാലാമത്തെ ദിസവമാണ്. )
ഇന്ത്യയുടെ വടക്കുപടിഞ്ഞാറ് ഇടങ്ങളിൽ നിന്നാണ് ഇതിന്റെ ഉത്പത്തി, കൂടാതെ ഇവിടെമാത്രമാണ് അത് ആചരിച്ചുപോരുന്നതും. മിലിട്ടറി ക്യാമ്പുകളിൽ മുഖൾ ഭരണത്തെ എതിർക്കുവാനായി ഹിന്ദു പട്ടാളക്കാരും പോയിരുന്നു, പക്ഷെ അവർ തന്റെ മക്കളേയും, ഭാര്യയേയും, വിട്ട് യുദ്ധത്തിന് പോകാൻ തയ്യാറായിരുന്നില്ല, ആ സന്ദർഭത്തിൽ അവരുടെ ഭാര്യമാർ പ്രാർത്ഥിച്ച്, പ്രതേക ഭക്ഷണമൊക്കെയൊരുക്കി നല്ല വസ്ത്രമണിഞ്ഞ്, യുദ്ധത്തിന് പോകാനിരിക്കുന്ന നാൾ വരെ തന്റെ ഭർത്താക്കന്മാരോടൊപ്പം കഴിയുന്നതാണ് ഈ ആചാരത്തിന്റെ ഉത്പത്തിയെന്ന് വിശ്വസിക്കുന്നു.
നേരത്തേ യുദ്ധത്തിന് പോയ ഭാര്യമാർ തന്റെ ഭർത്താക്കന്മാരുടെ സംരക്ഷയ്ക്കായി ഈ വേദിയിൽ പങ്കെടുക്കുന്നു. ഈ ഉത്സവം നടക്കുന്നത് നന്നായി കതിര് വിളയുന്ന സമയത്തായിരുന്നു,(റാബി വിളവെടുപ്പ് അപ്പോൾ മുതലാണ് തുടങ്ങാറ്.)വലിയ മൺചട്ടികളിൽ ധാന്യങ്ങൾ ശേഖരിച്ചിട്ടുണ്ടാവും, അതുകൊണ്ടുതന്നെ അടുത്ത വിതയ്ക്കലിന് നല്ല വിളവെടുക്കാനും, വിത്തിടാനും കഴിയാറുണ്ടായിരുന്നു.
ഈ ഉത്സവത്തിന് മറ്റൊരു ഉത്പത്തി കഥയുമുണ്ട്. പണ്ട് പെൺകുട്ടികൾ നേരത്തേതന്നെ വിവാഹം കഴിച്ചുപോകുന്ന കാലത്ത്,  മിക്കവാറും ഉൾനാടൻ ഗ്രാമങ്ങളിലായിരിക്കും താമസം.അതുകൊണ്ടുതന്നെ പുതിയ അന്തരീക്ഷത്തോട് പൊരുത്തപ്പെടുവാൻ ദമ്പതിമാർക്ക് കഴിയണമെന്നില്ല.കൂടാതെ ഭാര്യ ഭർത്താക്കൻമാർ തമ്മിൽ പല ഒത്തുചേരായ്മകളും ഉണ്ടാകാറുണ്ടായിരുന്നു. സ്വന്തം അച്ഛനും, അമ്മയും, വീട്ടുകാരുമെല്ലാവരും ദൂരത്തുമായിരിക്കും. അക്കാലത്ത് ബസ്സും, ഫോണുമൊന്നുമുണ്ടായിരുന്നില്ല. ജനങ്ങൾക്ക് ദിവസങ്ങളോളം ദൂരേക്ക് നടക്കണമായിരുന്നു. ഒരിക്കൽ സ്വന്തം വീടുവിട്ടിറങ്ങിയാൽ ആ പെൺകുട്ടി കുറേ കാലങ്ങൾക്ക് ശേഷം മാത്രമെ തിരിച്ചുവരുവാൻ പാടുള്ളു. അതുകൊണ്ടുതന്നെ എല്ലാം പങ്കുവെക്കുവാനും, പെൺകുട്ടിയുടെ കൂടെ സഹോദരിയോ, കൂട്ടുകാരിയോ, ജീവിതത്തിലേക്ക് വരാറുണ്ട്.അത് ദൈവ സഹോദരിക്കോ, ദൈവ സുഹൃത്തിനോ തുല്യമാണ്..
References
വർഗ്ഗം:ഹൈന്ദവ ഉത്സവങ്ങൾ
മെകോങ്
തെക്കു കിഴക്കൻ ഏഷ്യയിലെ ഒരു നദിയാണ് മെകോങ് നദി. ലോകത്തിലെ നീളം കൂടിയ നദികളിൽ പന്ത്രണ്ടാമത്തേതും ഏഷ്യയിലെ നീളം കൂടിയ നദികളിൽ ഏഴാമത്തേതുമാണിത്. ഈ നദിയുടെ നീളം 4350 km, നീർവാർച്ചാപ്രദേശത്തിന്റെ വിസ്തൃതി  795000 km2, ഓരോ വർഷവും ഒഴുകുന്ന ജലത്തിന്റെ അളവ് 457 km3 ആകുന്നു. തിബെത്തൻ പീഠഭൂമിയിൽനിന്നും ചൈനയിലെ യുനാൻ പ്രവിശ്യയിലൂടെയും പിന്നീട് മ്യാന്മാർ, ലാവോസ്,    തായ്‌ലന്റ്,    കംബോഡിയ,    വിയറ്റ്നാം എന്നീ രാജ്യങ്ങളിലൂടെയും ഒഴുകുന്ന ഈ നദിയിൽ വെള്ളച്ചാട്ടങ്ങളും ദ്രുതധാരകളും(rapids) ഉള്ളതിനാൽ സഞ്ചാരം ദുഷ്കരമാണ്. എന്നാലും പടിഞ്ഞാറൻ ചൈനയുടേയും തെക്കുകിഴക്കൻ ഏഷ്യയുടേയും ഇടയിലെ പ്രധാന വാണിജ്യമാർഗ്ഗമാണിത്.
പേരിനു പിന്നിൽ
തായ്-ലാവോസ് പേരായ മായി നാം ഖോങ് ( നാം=ജലത്തിന്റെ + മായി =മാതാവ് + ഖോങ്) എന്ന പേരിൽ നിന്നുമാണ് മെകോങ് എന്ന ഇംഗ്ലീഷ് പേര് ഈ നദിക്ക് വന്നത് വടക്കൻ താ‌യ്‌ലന്റ്, ലാവോസ് എന്നിവിടങ്ങളിലെ നിവാസികൾ ഇതിനെ ഖോങ് നദി ("River Khong") എന്ന് വിളിക്കുന്നു.
പല രാജ്യങ്ങളിലൂടെയായി ഒഴുകുന്നതിനാൽ ഈ നദിക്ക് പ്രാദേശികഭാഷകളിൽ വ്യത്യസ്ത നാമധേയമാണുള്ളത്:
നദീപഥം
സാ ക്യൂ എന്ന പേരിൽ ഉൽഭവിക്കുന്ന നദി ലാന്റ്സങ് എന്ന പേരിൽ ടിബറ്റൻ സമതലത്തിലെ  സാൻജിയാൻഗിയാൻ സംരക്ഷിതപ്രദേശത്തെത്തുന്നു; തിബത്തിലൂടെ ഒഴുകി യുനാൻ പ്രവിശ്യയിലെത്തുന്ന ഈ നദി  യുനാൻ സംരക്ഷിത പ്രദേശത്തിലൂടെ ഹെങ്ഡുവാൻ മലകളിലൂടെ ഒഴുകുന്നു.
ചൈന, ബർമ, ലാവോസ് എന്നീ മൂന്ന് രാജ്യങ്ങളുടെ അതിർത്തിയായ സ്ഥലത്തേക്ക് ഒഴുകിയെത്തുന്ന മെകോങ് അവിടെനിന്നും തെക്ക് പടിഞ്ഞാറ് ദിശയിലേക്ക് 100 km ദൂരം ബർമ, ലാവോസ് അതിർത്തിയിലൂടെ ഒഴുകി ഏഷ്യയിലെ സുവർണ്ണ ത്രികോണം എന്നറിയപ്പെടുന്ന ബർമ, ലാവോസ്, തായ്‌ലാന്റ്  എന്നീ മൂന്ന് രാജ്യങ്ങളുടെ അതിർത്തിയിലെത്തുന്നു. ഇവിടെ തായ്‌-ബർമ അതിർത്തിയിലൂടെ ഒഴുകിയെത്തുന്ന റക് നദി മെകോങിൽ ചേരുന്നു. അവിടെനിന്നും തെക്ക്-കിഴക്ക് ദിശയിലായി ലാവോസ്-തായ്‌ലാന്റ് അതിർത്തിയിലൂടെ കുറച്ച് ദൂരം സഞ്ചരിച്ച് കിഴക്കോട്ട് തിരിഞ്ഞ് ലാവോസിൽ പ്രവേശിക്കുന്നു. ആദ്യം കിഴക്കോട്ടും പിന്നെ തെക്കോട്ടും ഒഴുകുന്ന ഈ നദി 400 km കഴിഞ്ഞ് വീണ്ടും തായ് അതിർത്തിയിലെത്തുന്നു. തുടർന്ന് 850 km ലാവോസ്-തായ്‌ലാന്റ് അതിർത്തിയിലൂടെ ആദ്യം കിഴക്കോട്ടും പിന്നീട് ലാവോസ് തലസ്ഥാനമായ വിയന്റിയാനെ കഴിഞ്ഞ് തെക്കോട്ടും ഒഴുകി അതിത്തി വിട്ട് കിഴക്കോട്ട് ലാവോസിലേക്ക് ഒഴുകുന്നു. പാക്സെ നഗരം കടന്ന് തെക്ക് ദിശയിൽ പ്രവഹിച്ച് കംബോഡിയയിൽ പ്രവേശിക്കുന്നു.
നോം പെന്നിൽ മെകോങിന്റെ വലത് വശത്ത് ടോൺലേ സാപ് തടാക-നദീവ്യൂഹം ചേരുന്നു. മെകോങിലെ ജലപ്രവാഹം കുറവുള്ള സമയത്ത് ജലം മെകോങിലേക്കാണ് പ്രവഹിക്കുന്നതെങ്കിലും വെള്ളപ്പൊക്കസമയത്ത് മെകോങിലെ ജലം ടോൺലേ സാപിലേക്ക് ഒഴുകുന്നു. പിന്നീട് ബസാക് നദി എന്ന മെകോങിന്റെ പ്രധാന കൈവഴി പടിഞ്ഞാറേക്കൊഴുകുന്നു. തുടർന്ന് രണ്ട് നദികളും വിയറ്റ്നാമിലേക്ക് പ്രവേശിക്കുന്നു. ഇവ ദക്ഷിണ ചൈനാക്കടലിലാണ് പതിക്കുന്നത്.
ജൈവസമ്പത്ത്
ലോകത്തിൽ തന്നെ ഏറ്റവും ജൈവസമ്പുഷ്ടമായ പ്രദേശങ്ങളിലൊന്നാണ് മെകോങ് നദീതടം. ആമസോൺ നദീതടത്തിൽ മാത്രമേ ഇതിൽ കൂടുതൽ ജൈവവൈധ്യം കാണപ്പെടുന്നുള്ളു. ഏകദേശം 20,000 സസ്യ സ്പീഷീസുകളും 430 സസ്തനി വർഗ്ഗങ്ങളും 1,200 തരം പക്ഷികളും 800 ഉരഗങ്ങളും ഏകദേശം 850 തരത്തിൽപ്പെട്ട ശുദ്ധജലമത്സ്യങ്ങളും ഇവിടെ കാണപ്പെടുന്നു.
ശുദ്ധജലമത്സ്യങ്ങളിൽ ഏറ്റവും വൈവിധ്യം കാണപ്പെടുന്നതു സൈപ്രിനിഫോം (377 ജാതി മത്സ്യങ്ങൾ), കൂരി (92 ജാതി മത്സ്യങ്ങൾ) എന്നിവയിലാണ്.
ഈ പ്രദേശത്തുനിന്നും പുതിയ ജീവജാലങ്ങളെ കണ്ടെത്തിയിട്ടുണ്ട്, 2009-ൽ 145 ജീവജാലങ്ങളെ കണ്ടെത്തിയതിൽ നേരത്തെ തിരിച്ചറിഞ്ഞിട്ടില്ലാത്ത 29 ജാതി മത്സ്യങ്ങൾ, 2 ഇനം പക്ഷികൾ 10 ഉരഗങ്ങൾ, 5 സസ്തനികൾ 96 സസ്യങ്ങൾ 6 ഉഭയജീവികൾ എന്നിവ ഉൾപ്പെടുന്നു. മെകോങ് പ്രദേശത്ത് 16 വേൾഡ് വൈഡ് ഫണ്ട് ഫോർ നേച്ചർ ഗ്ലോബൽ 200 പരിസ്ഥിതി പ്രദേശങ്ങൾ(ecoregions) ഉണ്ട്.
വലിപ്പമേറിയ മത്സ്യജാതികൾ ഈ നദിയിൽ ധാരാളമായുണ്ട്, ഏറ്റവും വലിയ മൽസ്യങ്ങളിൽ മൂന്ന് ഇനങ്ങളിൽപ്പെടുന്ന, 1.5 m നീളവും 70 kg ഭാരവും വരെ ഉണ്ടാവുന്ന പ്രോബാർബസ് മൽസ്യങ്ങൾ, 4.3 m വരെ നീളം ഉണ്ടാവുന്ന ശുദ്ധജലത്തിൽ ജീവിക്കുന്ന തിരണ്ടികൾ (Himantura polylepis, syn. H. chaophraya),    ജയന്റ് പാൻഗാസിയസ് (Pangasius sanitwongsei), ജയന്റ് ബാർബ് (Catlocarpio siamensis) മേക്കോങ്ങ് ജയന്റ് ക്യാറ്റ്‌ ഫിഷ്‌ (Pangasianodon gigas). ഇവയിൽ അവസാനത്തെ നാലെണ്ണം 3 m വരെ നീളാം 300 kg വരെ ഭാരവും ഉള്ളവയാണ്. അണക്കെട്ടുകളുടെ നിർമ്മാണവും അമിതമായ മത്യബന്ധനവും നിമിത്തം സമീപകാലത്ത് ഇവയുടെ എണ്ണത്തിൽ ഗണ്യമായ കുറവുവന്നിട്ടുണ്ട്.
ഇരാവതി ഡോൾഫിൻ (Orcaella brevirostris), എന്നയിനം ശുദ്ധജല ഡോൾഫിനുകൾ നേരത്തേ സുലഭമായി കാണപ്പെട്ടിരുന്നുവെങ്കിലും ഇന്ന് വളരെ അപൂർവ്വമായിത്തീർന്നിരിക്കുന്നു, 85-ഓളം എണ്ണം മാത്രമേ ഇന്ന് മൊകോങ്ങിൽ ജീവിച്ചിരുന്നുള്ളൂ. ചതുപ്പുനിലങ്ങളിൽ കാണപ്പെടുന്ന സ്മൂത്ത്-കോട്ടഡ് നീർനായ, (Lutra perspicillata) മീൻപിടിയൻ പൂച്ച (Prionailurus viverrinus) എന്നീ ജീവികളേയും ഈ നദീതടപ്രദേശങ്ങളിൽ കാണാം.
അവലംബം
പുറത്തേക്കുള്ള കണ്ണികൾ
വർഗ്ഗം:ഏഷ്യയിലെ നദികൾ വർഗ്ഗം:തായ്‌ലാന്റിലെ നദികൾ
പീരങ്കി
പീരങ്കികൾ ആദ്യമായി ചൈനയിലാണ് നിർമ്മിക്കപ്പെട്ടത്. ആദ്യകാല വെടിമരുന്ന് ആയുധമായിരുന്ന പീരങ്കി ഉപരോധായുധങ്ങൾക്ക് (ഇംഗ്ലീഷ്:Siege weapons) പകരമായി ഉപയോഗിക്കപ്പെട്ടു. കൈപ്പീരങ്കി ആദ്യമായി പശ്ചിമേഷ്യയിൽ ഉപയോഗിക്കപ്പെട്ടത് 1260ലെ ഐൻ ജാലൂത്ത് യുദ്ധത്തിലാണ് എന്ന് കരുതപ്പെടുന്നു. യൂറോപ്പിൽ ആദ്യമായി പീരങ്കികൾ ഉപയോഗിച്ചത് പതിമൂന്നാം ശതകത്തിൽ ഐബീരിയയിൽ ആണ്. മദ്ധ്യകാലത്തിനു ശേഷം വൻ പീരങ്കികൾ ഭാരം കുറഞ്ഞ പീരങ്കികൾക്ക് വഴി മാറി
നാവിക യുദ്ധങ്ങൾക്കും പീരങ്കി ഉപയോഗിക്കപ്പെട്ടു. ഒന്നാം ലോകമഹായുദ്ധത്തിലും രണ്ടാം ലോകമഹായുദ്ധത്തിലും ഇവ ഉപയോഗിച്ചിരുന്നു. ഇന്നത്തെ പീരങ്കികളും രണ്ടാം ലോകമഹായുദ്ധത്തിലെ പീരങ്കികളോട് സാമ്യമുള്ളവയാണ്. മിസൈലുകളുടെ വരവോടെ ഇവയ്ക്കു പ്രാധാന്യം നഷ്ടമായി.
ചൈനയിലെ ഉദയം
വെടിമരുന്നിന്റെ കണ്ടുപിടത്തോടു കൂടി ചൈനയിൽ ഉണ്ടായിരുന്ന ഇത് ആദ്യ കാലങ്ങളിൽ ഒരുതരം തീകുന്തം തെരിപ്പിക്കാനാണ് ഉപയോഗിച്ചിരുന്നത്. മുളയും കടലാസും ഉപയോഗിച്ച് നിർമിച്ചിരുന്ന പീരങ്കികൾ പിന്നീട് ലോഹങ്ങൾ ഉപയോഗിച്ച് നിർമ്മിക്കാൻ തുടങ്ങി. പിന്നീട് പീരങ്കികളുടെ ഉപയോഗം അറബ് രാജ്യങ്ങളിലേക്കും യൂറോപ്പിലേക്കും എത്തി.
അധികവായനയ്ക്ക്
കൈപ്പീരങ്കി
അവലംബം
ഇംഗ്ലീഷ് വിക്കിപീഡിയ
വർഗ്ഗം:യുദ്ധോപകരണങ്ങൾ
കളിമൺപാത്രനിർമാണം
മണ്ണുപയോഗിച്ച് വിവിധതരം പാത്രങ്ങൾ നിർമ്മിക്കുന്ന കലയെയാണ് കളിമൺ പാത്രനിർമ്മാണം (Pottery) എന്ന് വിളിക്കുന്നത്. പോട്ടറി എന്ന പദത്തിന് ഇംഗ്ലീഷിൽ പാത്രം നിർമ്മിക്കാനുപയോഗിക്കുന്ന അസംസ്കൃതവസ്തു പാത്രം നിർമ്മിക്കുന്ന സ്ഥലം എന്നും അർത്ഥമുണ്ട്.
പാത്രങ്ങൾ മാത്രമല്ല, കളിമണ്ണ് കൊണ്ട് നിർമിച്ച് ചുട്ടെടുത്ത മറ്റു വസ്തുക്കളെയും പോട്ടറി എന്ന പദം കൊണ്ട് വിവക്ഷിക്കാറുണ്ട്. ചില ആർക്കിയോളജി വിദഗ്ദ്ധർ കളിമൺ രൂപങ്ങ‌ളെയും മറ്റും പോട്ടറി എന്ന പദം കൊണ്ട് വിവക്ഷിക്കാറില്ല.
കേരളത്തിൽ കുംഭാരൻ എന്ന സമുദായക്കാർ പരമ്പരാഗതമായി കളിമൺ പാത്രനിർമ്മാണം നടത്തുന്നുണ്ട്.
നിർമ്മിക്കുന്ന രീതി
കളിമണ്ണ് കുഴച്ച് കുഴമ്പ് പരുവത്തിലാക്കി ചക്രത്തിന്റെ നടുവിൽ വെക്കണം ചക്രത്തിന്റെ ഒരു ഭാഗത്തുള്ള ഒരു ചെറിയ തുളയിൽ വടി വെച്ച് ചക്രം വേഗത്തിൽ കറക്കി ,ചക്രത്തിലെ കളിമണ്ണിൽ രണ്ടു കൈകളും ഉപയോഗിച്ച് രൂപം ഉണ്ടാക്കണം. അതിന് മിനുസം വരുത്തുന്നതിനുവേണ്ടി ഇടയ്ക്കിടയ്ക്ക്‌ ഒരു തുണികഷ്ണം വെള്ളത്തിൽ മുക്കി തുടയ്ക്കണം പാത്രം പൂർണ്ണ രൂപത്തിൽ എത്തിയ ശേഷം ചക്രത്തിന്റെ കറക്കം നിറുത്തി നൂലുപയോഗിച്ച് അതിനെ ചക്രത്തിൽ നിന്നും വേർപ്പെടുത്തണം ഇങ്ങനെ വേർപ്പെടുത്തിയ പാത്രത്തെ മെഴുക് പരുവത്തിൽ ആകുന്നതു വരെ വെയിലത്ത്‌ വെയ്ക്കണം. പിന്നീട് അതിനെ എടുത്തു അടിഭാഗം കൊട്ടി മൂടണം. വീണ്ടും അതിനെ വെയിലത്ത്‌ വെച്ച് രണ്ടാം കൊട്ട് നടത്തിയ ശേഷം വെയിലത്ത്‌ ഉണങ്ങാൻ വെക്കണം. ഉണങ്ങിയ പാത്രം എടുത്ത് ചെമ്മണ്ണ് തേച്ച് വീണ്ടും ഉണക്കണം. ഉണങ്ങിയ പാത്രത്തിന് ഉറപ്പ് കിട്ടുന്നതിനു വേണ്ടി അതിനെ ചൂളയ്ക്ക് വെയ്ക്കും
പുറത്തേയ്ക്കുള്ള കണ്ണികൾ
വർഗ്ഗം:തൊഴിലുകൾ വർഗ്ഗം:കരകൗശലം വർഗ്ഗം:മൺപാത്ര നിർമ്മാണം
സാബഹ്
ബോർണിയോ ദ്വീപിന്റെ വടക്ക് ഭാഗത്ത് സ്ഥിതിചെയ്യുന്ന ഒരു മലേഷ്യൻ സംസ്ഥാനമാണ് സാബഹ്. തെക്കുപടിഞ്ഞാറൻ മലേഷ്യൻ സംസ്ഥാനമായ സറവക്, തെക്ക് ഇന്തോനേഷ്യയുടെ കലിമന്തൻ പ്രദേശം എന്നിവ സാബഹിന്റെ കര അതിർത്തിയാണ്. സാബഹ് തീരത്തുള്ള ദ്വീപ് ആണ് ഫെഡറൽ ടെറിട്ടറി ഓഫ് ലബുവാൻ. സാബഹ് പടിഞ്ഞാറ് വിയറ്റ്നാം, വടക്കും കിഴക്കും ഫിലിപ്പൈൻസ് എന്നിവിടങ്ങളുമായി സമുദ്രാതിർത്തികൾ പങ്കിടുന്നു. സംസ്ഥാന തലസ്ഥാന നഗരം ആയ കോത്ത കിനബാലു സംസ്ഥാനത്തിന്റെ സാമ്പത്തിക കേന്ദ്രവും സാബഹ് സംസ്ഥാന സർക്കാറിന്റെ സീറ്റും ആണ്. സന്തക്കാൻ, താവൗ എന്നിവയാണ് സാബയിലെ പ്രധാന നഗരങ്ങൾ. മലേഷ്യയിലെ 2015-ലെ സെൻസസ് പ്രകാരം സംസ്ഥാന ജനസംഖ്യ 3,543,500 ആണ്.
സാബഹിൽ മധ്യരേഖയിലെ ഉഷ്ണമേഖലാ മഴക്കാട് കാലാവസ്ഥയാണ് അനുഭവപ്പെടുന്നത്. ഉഷ്ണമേഖലാ മഴക്കാടുകളും ധാരാളം മൃഗങ്ങളുടെ കൂട്ടങ്ങളും സസ്യങ്ങളുടെ സ്പീഷീസുകളും ഇവിടെ കാണപ്പെടുന്നു. ക്രൊക്കർ റേഞ്ച് നാഷണൽ പാർക്കിന്റെ ഭാഗമായ സംസ്ഥാനത്തെ പടിഞ്ഞാറ് ഭാഗത്ത് നീണ്ട മലനിരകൾ സ്ഥിതി ചെയ്യുന്നു. മലേഷ്യയിലെ രണ്ടാമത്തെ ദൈർഘ്യമേറിയ നദിയായ കിനബത്തങ്ങാൻ നദി, സാബഹിലൂടെ കടന്നുപോകുന്നു. കിനാബാലു പർവ്വതം സാബഹിലെയുംമലേഷ്യയുടെയും ഏറ്റവും ഉയർന്ന സ്ഥലമാണ്.
സാബഹിലെ ആദ്യകാല മനുഷ്യാവാസം 20,000 മുതൽ 30,000 വർഷങ്ങൾക്ക് മുൻപ് മദായി-ബാറ്റൂറോങ് ഗുഹകളിൽ ഡാർവൽ ബേ ഏരിയയിൽ കണ്ടെത്തിയിരുന്നു. പതിനാലാം നൂറ്റാണ്ടിൽ സംസ്ഥാനത്തിന് ചൈനയുമായി വ്യാപാരബന്ധം ഉണ്ടായിരുന്നു. 14- 15 നൂറ്റാണ്ടിൽ ബ്രൂണിയൻ സാമ്രാജ്യത്തിന്റെ സ്വാധീനത്തിൻ കീഴിലായിരുന്നു സാബഹ്. അതേസമയം പ്രദേശത്തിന്റെ കിഴക്കൻ ഭാഗം 17-18 നൂറ്റാണ്ടുകളിൽ സുലു സുൽത്താറെ സ്വാധീനത്തിൽ വന്നു. 19-ാം നൂറ്റാണ്ടിൽ ബ്രിട്ടീഷ് കേന്ദ്രമായ വടക്ക് ബോർണിയോ ചാർട്ടേഡ് കമ്പനി ഈ സംസ്ഥാനം ഏറ്റെടുത്തു. രണ്ടാം ലോകമഹായുദ്ധത്തിൽ മൂന്ന് വർഷക്കാലം സാബഹ് ജാപ്പൻറെ കീഴിലായിരുന്നു. 1946-ൽ ഒരു ബ്രിട്ടീഷ് കിരീട കോളനിയായി സാബഹ് മാറി. 1963 ആഗസ്ത് 31 ന് സാബഹിന് ബ്രിട്ടിഷുകാർ സ്വയംഭരണം നൽകി. ഇതിനുശേഷം സാബ, ഫെഡറേഷൻ ഓഫ് മലയയുടെ സ്ഥാപക അംഗങ്ങളിൽ ഒരാളായിരുന്നു.(1963 സെപ്തംബർ 16 ന് സ്ഥാപിതമായി) സറവക് പുറമേ, സിംഗപ്പൂർ (1965 ൽ പുറത്താക്കപ്പെട്ട), ഫെഡറേഷൻ ഓഫ് മലയ (പെനിൻസുലർ മലേഷ്യ അല്ലെങ്കിൽ വെസ്റ്റ് മലേഷ്യ) എന്നീ രാജ്യങ്ങളും അംഗങ്ങളായിരുന്നു. അയൽസംസ്ഥാനമായ ഇന്തോനേഷ്യയെ ഫെഡറേഷൻ എതിർത്തു. ഇത് മൂന്നു വർഷത്തോളം ഇന്തോനേഷ്യ-മലേഷ്യ സംഘർഷത്തിന് ഇടയാക്കി. ഫിലിപ്പീൻസിൻറെ കൂട്ടിച്ചേർക്കൽ ഭീഷണികളോടൊപ്പം ഇത് ഇന്നും തുടരുന്നു.
പദോൽപത്തി
സാബഹ് എന്ന പേരിന്റെ യഥാർത്ഥ ഉറവിടം നിശ്ചയമില്ലാത്തതാണ്. ഇതെക്കുറിച്ചു പല സിദ്ധാന്തങ്ങളും ഉടലെടുത്തിട്ടുണ്ട്. ഇതിലൊരു ഒരു സിദ്ധാന്തപ്രകാരം, ഒരു കാലത്ത് ഇതു ബ്രൂണെ സുൽത്താനേറ്റിന്റെ ഭാഗമായിരുന്നതിനാൽ, ഇതിന്റെ തീരപ്രദേശത്തു വന്യമായി വളർന്നു കാണപ്പെട്ടിരുന്നതും ബ്രൂണയിൽ ജനപ്രിയവുമായിരുന്ന പിസാങ് സബ (പിസാങ് മെനുറം എന്നും അറിയപ്പെടുന്നു) എന്ന പ്രത്യേക വാഴയിനത്തിൽ‌നിന്നാണ് ഈ പേരു വന്നതെന്ന് അനുമാനിക്കപ്പെടുന്നു. ബാജാവു  ജനങ്ങൾ ഇതിനെ പിസാങ് ജാബ എന്നു വിശേഷിപ്പിച്ചിരുന്നു. തഗലോഗ്, വിസായൻ ഭാഷകളിലും ഒരു വിശേഷയിനം വാഴപ്പഴത്തിനു സാബഹ് എന്നു പേരു പരാമർശിക്കപ്പെടുമ്പൊൾ, ഈ വാക്കിന് വിസായൻ ഭാഷയിൽ തികച്ചു വിഭിന്നമായ "ശബ്ദമയമായ" എന്ന അർത്ഥമാണ്. ഒരുപക്ഷേ പ്രാദേശിക ഭാഷകളിലെ ഉച്ചാരണ വ്യതിയാനത്തിൽ സാബ എന്ന പദം പ്രാദേശിക സമൂഹം സബാഹ് എന്നാണ് ഉച്ചരിക്കുന്നത്. ബ്രൂണെ മജാപാഹിത് സാമ്രാജ്യത്തിന്റെ ഒരു സാമന്ത സംസ്ഥാനമായിരുന്ന കാലത്ത്, നഗരക്രേതാഗാമ എന്ന സ്തുതിഗീതത്തിൽ സബാഹ് എന്ന ഈ പ്രദേശത്തെ സെലൂഡാങ് എന്നു വിവരിച്ചിരുന്നു.
ബാഹ്യ ലിങ്കുകൾ
വർഗ്ഗം:മലേഷ്യയിലെ സംസ്ഥാനങ്ങൾ
രാജേഷ് ശർമ്മ
ഒരു മലയാള നാടക - ചലച്ചിത്ര അഭിനേതാവാണ് രാജേഷ് ശർമ്മ. മോഹൻലാലിനും മുകേഷിനുമൊപ്പം ഛായാമുഖി, തിയറ്റർ ഇനിഷ്യേറ്റീവിന്റെ ശുദ്ധമദ്ദളം തുടങ്ങി അറുപതോളം നാടകങ്ങളിൽ അഭിനയിച്ചിട്ടുണ്ട്. കേരള സംഗീതനാടക അക്കാദമിയുടേതുൾപ്പെടെയുള്ള നിരവധി പുരസ്കാരങ്ങൾ നേടിയിട്ടുണ്ട്.
ജീവിതരേഖ
കൊല്ലം ഓലയിൽ കുമ്പളത്ത് വീട്ടിൽ ജയന്തശർമയുടെയും ജയലക്ഷ്മിയുടെയും മകനാണ്. സോപാനം പെർഫോർമിങ് സെന്ററിൽനിന്ന് നാടകഅഭിനയത്തിൽ പരിശീലനം നേടി.
2012ൽ സംസ്ഥാന ഹയർ സെക്കൻഡറി വകുപ്പ് നടപ്പാക്കിയ കഥാർസിസ് എന്ന പ്രോജക്ടിൽ 50 വിദ്യാർഥികളെ പങ്കെടുപ്പിച്ച് അവതരിപ്പിച്ച "എന്റെ ഗ്രാമം" എന്ന നാടകത്തിന്റെ സംവിധായകനായിരുന്നു. ഈ നാടകം ഡൽഹി നാഷണൽ സ്കൂൾ ഓഫ് ഡ്രാമയിൽ അവതരിപ്പിച്ചിരുന്നു.
കാൻ ഫെസ്റ്റിവലിൽ പങ്കെടുത്ത സൈറ ഉൾപ്പെടെ കുട്ടിസ്രാങ്ക്, അന്നയും റസൂലും എന്നീ ചിത്രങ്ങളിൽ ശ്രദ്ധേയവേഷങ്ങൾ അവതരിപ്പിച്ചിട്ടുണ്ട്.
അവലംബം
വർഗ്ഗം:മലയാളനാടകനടന്മാർ വർഗ്ഗം:മലയാളചലച്ചിത്രനടന്മാർ വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ വർഗ്ഗം:മികച്ച രണ്ടാമത്തെ നടനുള്ള കേരള സംഗീതനാടക അക്കാദമി പുരസ്കാരം ലഭിച്ചവർ
ജി.ഡി.പി. അടിസ്ഥാനത്തിലുള്ള ഏഷ്യൻ രാജ്യങ്ങളുടെ പട്ടിക
2015 ൽ അന്താരാഷ്ട്ര നാണയനിധിയുടെ ഡാറ്റയനുസരിച്ചുള്ള മൊത്ത ആഭ്യന്തര ഉത്പാദനത്തിന്റെ വസ്തുതയനുസരിച്ചു മൂല്യനിർണ്ണയം ചെയ്ത്, അക്ഷരമാലാ ക്രമത്തിലാക്കിയ ഏഷ്യൻ രാജ്യങ്ങളുടെ പട്ടിക.
വർഗ്ഗം:ഏഷ്യൻ രാജ്യങ്ങൾ
അൽ വഹ്ബ അഗ്നിപർവ്വത മുഖം
ലഘുചിത്രം|വഹ്ബ ക്രയ്റ്റർ അൽ വഹ്ബ ക്രയ്റ്റർ അഥവാ അൽ വഹ്ബ അഗ്നിപർവ്വത മുഖം (അറബിയിൽ മഖ്‌ല തമിയ) സൗദി അറേബ്യയിലെ ത്വായിഫിൽ നിന്നും 254 കിലോമീറ്റർ മാറി ഹരാത് കിഷബ് സമതലത്തിൽ സ്ഥിതി ചെയ്യുന്നു. 250 മീ ( 820 അടി) താഴ്ചയും 2 കി.മീ (1.2 മൈൽ) വ്യാസവും ഉള്ള വൃത്താകാരമായ ഒരു ഭൌമഗർത്തമാണു അൽ വഹ്ബ. ഗർത്തിന്റെ താഴ്ഭാഗ വെളുത്ത സോഡിയം ഫോസ്ഫേറ്റ് പരലുകൾ മൂടപ്പെട്ടിരിക്കുന്നു. ഹരാത് കിഷബിൽ അൽ വഹ്ബ കൂടാതെ വേറെയും ധാരാളം അഗ്നിപർവതാവശിഷ്ടങ്ങളുണ്ട്.
ഭൂഗർഭ ജലവും മാഗമയും ഭൂമിക്കടിയിൽ വെച്ച് ഇടകലരുക വഴി രൂപം കൊണ്ട ഭൂഗഭ അഗ്നിപർവ്വത പ്രവർത്തനം മൂലം രൂപം കൊണ്ട മാർ ക്രയ്റ്റർ ആണു അൽ വഹ്ബ എന്നാണു ആധുനിക ഭൗമശാസ്ത്രജ്ഞർ പൊതുവെ കരുതന്നത്. ജലത്തിന്റേയും മാഗ്മയുടെയും പ്രതിപ്രവർത്തനം വഴി ശക്തമായ വാതക പ്രസരണം ഉണ്ടാവുകയും അതുവഴി ഗർത്തം രൂപം കൊള്ളുകയുമായിരുന്നു എന്നും കരുതപ്പെടുന്നു.
വിനോദ സഞ്ചാരം
സമീപ നഗരഗങ്ങളായ തായിഫിനേയും ജിദ്ദയേയും ബന്ധിച്ച് വാഹനയോഗ്യമായ പാതകൾ ഉണ്ട്. ഗർത്തത്തിന്റെ താഴെ വരെ നടന്നിറങ്ങാ‍വുന്നാ തർത്തിലുള്ളാ നടപാതയുണ്ട്. താഴേയ്ക്കിറങ്ങാൻ ഏകദേശം 25 മിനിറ്റും തിരികെ വരാൻ 45 മിനിറ്റും സമയെമെടുക്കും.
പുറത്തേയ്ക്കുള്ള കണ്ണികൾ
വർഗ്ഗം:സൗദി അറേബ്യയിലെ അഗ്നിപർവ്വതങ്ങൾ വർഗ്ഗം:സൗദി അറേബ്യ
ആലങ്ങാട് ബ്ലോക്ക് പഞ്ചായത്ത്
എറണാകുളം ജില്ലയിൽ പറവൂർ, ആലുവ എന്നീ താലൂക്കുകളിലായാണ് 79.41 ചതുരശ്രകിലോമീറ്റർ വിസ്തീർണ്ണമുള്ള ആലങ്ങാട് ബ്ളോക്ക് പഞ്ചായത്ത് സ്ഥിതി ചെയ്യുന്നത്. ഈ ബ്ളോക്ക് പഞ്ചായത്ത് കരുമാല്ലൂർ, വരാപ്പുഴ, ആലങ്ങാട്, ഏലൂർ, കടുങ്ങല്ലൂർ എന്നീ അഞ്ചു ഗ്രാമപഞ്ചായത്തുകൾ ഉൾക്കൊള്ളുന്നു.
ഗ്രാമപഞ്ചായത്തുകൾ
ആലങ്ങാട് ബ്ലോക്ക് പഞ്ചായത്തിൽ ഉൾപ്പെടുന്ന ഗ്രാമപഞ്ചായത്തുകൾ താഴെപ്പറയുന്നവയാണ്.
വിലാസം
ആലങ്ങാട് ബ്ലോക്ക് പഞ്ചായത്ത് ആലങ്ങാട് - 683511 ഫോൺ : 0484 2670486 ഇമെയിൽ‍ : bdoagd@gmail.com
യുണൈറ്റഡ് ബ്രൂവറീസ് ഗ്രൂപ്പ്
ബെംഗളൂരുവിലെ യു.ബി. സിറ്റി ആസ്ഥാനമാക്കി പ്രവർത്തിക്കുന്ന കമ്പനിയാണ് യുണൈറ്റഡ് ബ്രൂവറീസ് ഗ്രൂപ്പ് അഥവാ യു.ബി ഗ്രൂപ്പ്. രാജ്യസഭാ അംഗമായ വിജയ് മല്യയാണ് കമ്പനി അദ്ധ്യക്ഷൻ. മദ്യം, രാസവളം, കീടനാശിനി, വിമാന സർവീസ് തുടങ്ങിയവയാണ് ഇവരുടെ പ്രധാന വ്യവസായം.
ലൗവ് ഈസ് ഇൻ ദ ബിൻ
ലണ്ടനിലെ സോത്ബിസിൽ നിന്ന് ബാങ്ക്സിയുടെ അപ്രതീക്ഷിതമായി നഷ്ടപ്പെട്ട 2006-ൽ ചിത്രീകരിച്ച ബലൂൺ ഗേൾ എന്ന ചിത്രത്തിൻറെ (സൃഷ്ടിച്ച ഉടൻ ലേലത്തിൽ ഇത് 1,042,000 പൗണ്ട് റെക്കോർഡ് നേടിക്കൊടുത്തിരുന്നു) 2018-ലെ ഒരു പുനഃസൃഷ്ടിയാണ് ലൗവ് ഈസ് ഇൻ ദ ബിൻ. കലാകാരൻ ചിത്രം സൃഷ്ടിക്കപ്പെട്ട മുഹൂർത്തത്തിൽ തന്നെ തൽസമയം ലേലം ചെയ്യപ്പെട്ട ചരിത്രത്തിലെ ആദ്യത്തെ കലാസൃഷ്ടിയായി" ഇതിനെക്കുറിച്ച് സോത്ബിസ് അഭിപ്രായപ്പെടുന്നു. സ്റ്റുട്ട്ഗാർട്ട് സ്റ്റാറ്റ്സ്ഗാലറിയുടെ ഭാവിയിൽ ഈ പെയിന്റിംഗ് ശാശ്വതമായി കടപ്പെട്ടിരിക്കുന്നു.
യഥാർത്ഥ സൃഷ്ടി
ഗ്രാഫിറ്റി കലാകാരനായ ബാങ്ക്സിയുടെ 2002-ലെ ബലൂൺ ഗേൾ എന്ന ചുമർചിത്രകല ചിത്രത്തിൻറെ പ്രിന്റ് അല്ലാതെ മറ്റൊരു അദ്വിതീയ സൃഷ്ടി എന്ന നിലയിൽ ലഭിച്ച ഒരു അപൂർവ്വമായ ചിത്രീകരണമാണ് ലൗവ് ഈസ് ഇൻ ദ ബിൻ. . 2006-ൽ ബറേലി ലീഗൽ എക്സിബിഷനു ശേഷം ചെറിയ കാലയളവിനുള്ളിൽ തന്നെ ഈ ചിത്രം അദ്ദേഹത്തിൻറെ ഒരു സുഹൃത്തിന് നല്കിയിരുന്നു.
പുറം കണ്ണികൾ
വർഗ്ഗം:കുട്ടികളുടെ ചിത്രങ്ങൾ
ലാ ബെല്ലെ ഫെറോന്നിയർ
പാരീസിലെ ലൂവ്രെയിൽ ലിയോനാർഡോ ഡാവിഞ്ചിയുടെ ചിത്രമാണെന്ന് ആരോപിക്കപ്പെട്ടിട്ടുള്ള ഒരു സ്ത്രീയുടെ ഛായാചിത്രമാണ് ലാ ബെല്ലെ ഫെറോന്നിയർ. പോർട്രെയിറ്റ് ഓഫ് അൺക്നൗൺ വുമൺ എന്നും ഈ ചിത്രം അറിയപ്പെടുന്നു.
പെയിന്റിംഗിന്റെ ശീർഷകം പതിനേഴാം നൂറ്റാണ്ടിന്റെ തുടക്കത്തിൽ തന്നെ ഉപയോഗിച്ചിരുന്നതാണ്. ചിത്രത്തിലെ സ്ത്രീ ഒരു ഇരുമ്പുപണിക്കാരന്റെ (ഒരു ഫെറോണിയർ) ഭാര്യയോ മകളോ ആണെന്ന് തിരിച്ചറിയുന്നുണ്ടെങ്കിലും ഫ്രാൻസിലെ ഫ്രാൻസിസ് ഒന്നാമൻ വിവാഹം കഴിച്ച ഒരു യജമാനത്തിയായ ലെ ഫെറോണിനെ വിവേകപൂർവ്വം സൂചിപ്പിക്കുന്നതായി പറയപ്പെടുന്നു. പിന്നീട് മിലാനിലെ ഡച്ചസ് ബിയാട്രീസിനെ കാത്തിരിക്കുന്ന വിവാഹിതയായ ഒരു സ്ത്രീ ഡ്യൂക്കിന്റെ മറ്റൊരു യജമാനത്തിയായ ലുക്രേഷ്യ ക്രിവെല്ലി എന്ന് തിരിച്ചറിഞ്ഞു.
ലിയനാർഡോയുടെ ലേഡി വിത്ത് ആൻ എർമൈൻ എന്ന പേരിലും ഈ ചിത്രം അറിയപ്പെടുന്നു. മിലാനിലെ ഡ്യൂക്ക് ലുഡോവിക്കോ സ്‌ഫോർസയുടെ യജമാനത്തിമാരിൽ ഒരാളായ സിസിലിയ ഗാലെറാനിയുടെ ഛായാചിത്രമാണിതെന്ന് ഒരിക്കൽ വിശ്വസിച്ചിരുന്നു. ഈ ചിത്രം സാർട്ടോറിസ്കി രാജകുമാരിയുടെ ശേഖരത്തിൽ ആയിരുന്നപ്പോൾ ആ വിവരണവും ശീർഷകവും ലേഡി വിത്ത് ആൻ എർമിൻ എന്ന ചിത്രത്തിനും ഉപയോഗിച്ചു. ഈ ചിത്രത്തിലെ സാദൃശ്യം കൊണ്ട് ലാ ബെല്ലെ ഫെറോന്നിയറുമായി ആശയക്കുഴപ്പത്തിലായി. നേർമ്മയുളള ചെയിനിൽ ഒരു രത്നം നെറ്റിക്കുകുറുകെ ധരിച്ചിരിക്കുന്നതിനെ ഫെറോന്നിയർ എന്ന് വിളിക്കുന്നു.
പുറത്തേക്കുള്ള കണ്ണികൾ
വർഗ്ഗം:ലിയനാർഡോ ഡാ വിഞ്ചിയുടെ ചിത്രങ്ങൾ വർഗ്ഗം:സ്ത്രീകളുടെ ചിത്രങ്ങൾ
എ. ഗുരുപ്രസാദ്‌
ജീവിതരേഖ
കൊല്ലം സ്വദേശിയാണ്. അയ്യപ്പനും കെ. ഗൗരിയുമാണ് മാതാ പിതാക്കൾ. ശിൽപ്പിയായ എം.സി. ശേഖറിന്റെ ശിഷ്യനായി പ്രവർത്തിച്ചു. തിരുവനന്തപുരം ഫൈൻ ആർട്സിൽ കോളേജിൽ പഠിച്ചു. കേരള പോലീസിൽ ജോലി ചെയ്യുന്നു. മൺസൂൺ ക്യമ്പ് എന്ന പേരിൽ കൊല്ലത്തു നടന്ന ശിൽപ്പ കലാ ക്യമ്പിന്റെ ഡയറക്ടറായിരുന്നു. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ അനീതിക്കെതിരായ പ്രതികരണമായ 'നീതിദേവത' എന്ന ശിൽപ്പം പ്രദർശിപ്പിച്ചിട്ടുണ്ട്.
ഹന്ന എലിസ് മാർക്കസ്സെൻ
ഗ്രീൻ പാർട്ടിയുടെ നോർവീജിയൻ രാഷ്ട്രീയക്കാരിയാണ് ഹന്ന എലിസ് മാർക്കസ്സെൻ (ജനനം 4 സെപ്റ്റംബർ 1977). അവർ ഇപ്പോൾ ഓസ്ലോയുടെ നഗരവികസനത്തിനുള്ള സിറ്റി കമ്മീഷണറായി സേവനമനുഷ്ഠിക്കുന്നു.
കരിയർ
2008-2014 വർഷങ്ങളിൽ നോർവീജിയൻ ഗ്രീൻ പാർട്ടിയുടെ ദേശീയ വക്താവായി അവർ സേവനമനുഷ്ഠിച്ചു. 2011ലും 2015ലും ഓസ്‌ലോ സിറ്റി കൗൺസിലിലെ ഡെപ്യൂട്ടി അംഗമായും അവർ തിരഞ്ഞെടുക്കപ്പെട്ടു.
2012 നവംബറിൽ, 2013-ലെ നോർവീജിയൻ പാർലമെന്റ് തിരഞ്ഞെടുപ്പിനുള്ള പാർട്ടിയുടെ ബാലറ്റിൽ ഒന്നാം സ്ഥാനത്തിനായി റാസ്മസ് ഹാൻസണെതിരായ പോരാട്ടത്തിൽ അവർ പരാജയപ്പെട്ടു. പകരം 2013 ഫെബ്രുവരിയിൽ റോഗാലാൻഡിൽ നടന്ന പാർട്ടിയുടെ ബാലറ്റിൽ അവർക്ക് ഒന്നാം സ്ഥാനം ലഭിച്ചു. ഓസ്ലോയിൽ ഹാൻസൺ തിരഞ്ഞെടുക്കപ്പെട്ടു. ഒരു റോഗാലാൻഡ് സീറ്റ് നേടുന്നതിൽ മാർക്കസൻ പരാജയപ്പെട്ടു.
2014 മുതൽ 2015 വരെ അവർ ബെർഗ്ഫാൾഡ് എൻവയോൺമെന്റൽ അഡ്വൈസേഴ്സിന്റെ മാനേജരായിരുന്നു.
എന്നിരുന്നാലും, 2015-ൽ, റെയ്മണ്ട് ജോഹാൻസന്റെ പുതിയ സിറ്റി ഗവൺമെന്റിൽ നഗരാസൂത്രണത്തിന്റെ സിറ്റി കമ്മീഷണറായി അവർ നിയമിതയായി.
ലാൻ മേരി ബെർഗിന്റെ രാജിയെത്തുടർന്ന്, അവർക്കെതിരായ വിശ്വാസവോട്ടെടുപ്പിനെത്തുടർന്ന്, 2021 ജൂൺ 24-ന് പുതിയ കാബിനറ്റ് അവതരിപ്പിക്കുന്നതിന് മുമ്പ്, ഗതാഗത, പരിസ്ഥിതി കമ്മീഷണറായി മാർകൂസൻ ഇടക്കാല പദവിയിൽ അവരുടെ പിൻഗാമിയായി.
വിദ്യാഭ്യാസം
ഓസ്ലോ സർവ്വകലാശാലയിൽ നിന്നുള്ള യോഗ്യതയുള്ള പുരാവസ്തു ഗവേഷകയാണ് മാർക്കസ്സെൻ.
പുറംകണ്ണികൾ
Green Party (homesite)
നവാൽ എം. നൂർ
ഒരു ഒബ്‌സ്റ്റട്രീഷ്യനും ഗൈനക്കോളജിസ്റ്റുമാണ് '''നവാൽ എം. നൂർ.''' അവർ ബ്രിഗാം ആൻഡ് വിമൻസ് ഹോസ്പിറ്റലിലെ ആംബുലേറ്ററി ഒബ്‌സ്റ്റട്രിക്‌സ് പരിശീലനം നയിക്കുന്നു. ജനനേന്ദ്രിയ ഛേദം/മുറിക്കൽ (FGM/C) എന്നിവയ്ക്ക് വിധേയരായ സ്ത്രീകൾക്ക് ശരിയായ പരിചരണം നൽകുന്നതിലാണ് അവളുടെ ഗവേഷണവും പരിശീലനവും ശ്രദ്ധ കേന്ദ്രീകരിക്കുന്നത്. ഇത് സ്ത്രീ പരിച്ഛേദനം എന്ന പേരിലും അറിയപ്പെടുന്നു. കൂടാതെ അമേരിക്കൻ ഐക്യനാടുകളിലെ വൈദ്യശാസ്ത്ര ആവശ്യങ്ങളിൽ ശ്രദ്ധ കേന്ദ്രീകരിക്കുന്ന ആദ്യത്തെ ഏക ആശുപത്രി കേന്ദ്രവും അവർ സ്ഥാപിച്ചു. അത് എഫ്ജിഎം/സിക്ക് വിധേയരായ ആഫ്രിക്കൻ സ്ത്രീകളുടെ വൈദ്യശാസ്ത്ര ആവശ്യങ്ങളിൽ ശ്രദ്ധ കേന്ദ്രീകരിക്കുന്നു. 2017-ൽ ഫോർബ്‌സ് മാസികയിൽ ശ്രദ്ധേയരായ 40 സ്ത്രീകളിൽ അവർ ഇടംനേടി.
ഹന്ന എലിസ് മാർക്കസ്സെൻ
പുറംകണ്ണികൾ
വർഗ്ഗം:1977-ൽ ജനിച്ചവർ വർഗ്ഗം:നോർവീജിയൻ പരിസ്ഥിതി പ്രവർത്തകർ
നവാൽ എം. നൂർ
ആദ്യകാലജീവിതം
1966ൽ സുഡാനിലെ കാർട്ടൂമിൽ ജനിച്ച നൂർ ഈജിപ്തിലും ഇംഗ്ലണ്ടിലുമായി വളർന്നു. ഒരു യുവതിയെന്ന നിലയിൽ തനിക്ക് എപ്പോഴും രണ്ട് പ്രധാന താൽപ്പര്യങ്ങൾ ഉണ്ടായിരുന്നുവെന്ന് അവർ റിപ്പോർട്ട് ചെയ്യുന്നു. സ്ത്രീകളുടെ ആരോഗ്യം, ലോകത്തെ സഹായിക്കുക എന്നിവയായിരുന്നു ഇത്. കുട്ടിക്കാലത്ത്, അവർക്ക് FGC/M ചുറ്റപ്പെട്ടിരുന്നു. എന്നാൽ നവൽ എൽ സാദാവിയുടെ പുസ്തകത്തിൽ നിന്ന് അവരുടെ ജോലിയിൽ ശ്രദ്ധ കേന്ദ്രീകരിക്കാൻ പ്രചോദനം ലഭിച്ചു. അതിൽ സാദാവി തന്റെ പരിച്ഛേദനയെക്കുറിച്ച് വിവരിക്കുന്നു നൂർ ബ്രൗൺ യൂണിവേഴ്സിറ്റിയിൽ ചേർന്ന് അവരുടെ മെഡിക്കൽ ബിരുദം നേടാൻ ഹാർവാർഡ് മെഡിക്കൽ സ്കൂളിൽ പോയി.
അവലംബം
.
വർഗ്ഗം:1966-ൽ ജനിച്ചവർ
വള്ളിപ്പൂമീൻ
കടൽ വാസിയായ ഒരു മൽസ്യമാണ് വള്ളിപ്പൂമീൻ  അഥവാ '''Tenpounder (Ladyish ). ''' . ഐ യു സി എൻ പട്ടികപ്രകാരമുള്ള പരിപാലന സ്ഥിതി നിലനിൽപ്പ് ആശങ്കാജനകമല്ലാത്ത ജീവിവർഗ്ഗങ്ങൾ എന്നാണ്.
കുടുംബം
Elopidae കുടുംബത്തിൽ പെട്ട മൽസ്യമാണ് ഇവ.
ഇതും കാണുക
കേരളത്തിലെ മൽസ്യങ്ങളുടെ പട്ടിക
വർഗ്ഗം:കേരളത്തിലെ മത്സ്യങ്ങൾ
ഐജസ്റ്റിൻ
ജസ്റ്റിൻ എസറിക് (ജനനം മാർച്ച് 20, 1984) ഒരു അമേരിക്കൻ അതിഥി, അഭിനേത്രി, മോഡൽ എന്നീ നിലകളിൽ പ്രശസ്തയാണ്. 2006 മുതൽ ഐജസ്റ്റിന് യു ട്യൂബ് ചാനലിൽ 955 ദശലക്ഷത്തിലധികം കാഴ്ചക്കാർ ഉള്ളതായി അറിയപ്പെടുന്നു. ഐജസ്റ്റിൻ ജസ്റ്റിൻ ടിവി ചാനലിലെ ദശലക്ഷക്കണക്കിന് ആളുകളുമായി നേരിട്ട് ആശയവിനിമയം ചെയ്ത് നിരവധി കാഴ്ചക്കാരുടെ ശ്രദ്ധ നേടിയെടുത്തിട്ടുണ്ട്. ലൈഫ് കാസ്റ്റിംഗ് സ്റ്റാർ, ന്യൂ മീഡിയ സ്റ്റാർ എന്നിവയിൽ വളരെയധികം ജനശ്രദ്ധ നേടിയെടുത്തിട്ടുണ്ട്. വെബിന്റെ ഏറ്റവും ജനപ്രീതിയുള്ള ലൈഫ്കാസ്റ്റേഴ്സിൽ ഒന്നാണിത്.
ഐജസ്റ്റിൻ അവരുടെ "300 പേജ് ഐഫോൺ ബിൽ" എന്ന വൈറൽ വീഡിയോയിൽ പ്രശസ്തയാണ്. 2007- ൽ ഐഫോണിന്റെ ആമുഖത്തിന് ശേഷം ഇത് ആദ്യ മാസ സേവനമായി തുടരുന്നു. ഈ വൈറൽ വീഡിയോ അവർക്ക് അന്താരാഷ്ട്ര ശ്രദ്ധ നേടികൊടുത്തു. 1.9 മില്ല്യൻ ഫോളോവേഴ്സിനൊപ്പം ലോകത്തെ 1000 ട്വിറ്റർ ഉപയോക്താക്കളുടെ റാങ്കിങ്ങിൽ സ്ഥാനം പിടിച്ചു. ഐ ജസ്റ്റിൻ ദ ആനോയിംഗ് ഓറഞ്ച് എന്ന യുട്യൂബ്  കോമഡി പരമ്പരയിൽ ഓറഞ്ചിനോട് സ്നേഹതാല്പര്യമുള്ള പാഷൻഫ്രൂട്ട് ആയിട്ടാണ് അഭിനയിച്ചിരിക്കുന്നത്. 2016- ൽ, യാഥാർത്ഥ്യതാ മത്സര പരമ്പരയിൽ ദ ന്യൂ സെലബ്രിറ്റി അപ്രന്റീസ്സിൽ ആർനോൾഡ് ഷ്വാസ്നെഗറുടെ ഉപദേശകയായിരുന്നു ഐജസ്റ്റിൻ. അവരുടെ ടെലിവിഷൻ ക്രെഡിറ്റുകളിൽ ലോ ആൻഡ് ഓർഡർ: സ്പെഷ്യൽ വിക്റ്റിംസ് യൂണിറ്റ്, ക്രിമിനൽ മൈൻഡ്സ്, ദി ബോൾഡ് ആൻഡ് ദ ബ്യൂട്ടിഫുൾ, ദ വാമ്പയർ ഡയറീസ് എന്നിവയിൽ ഗസ്റ്റ് റോളിൽ പ്രത്യക്ഷപ്പെടുന്നുണ്ട്.
ജീവിതരേഖ
പെൻസിൽവാനിയയിലെ പിറ്റ്സ്ബർഗിൽ ഫിസിക്കൽ എജ്യുക്കേഷൻ ടീച്ചർ ആയ മിഷേൽ, സ്ലോവാക് വംശത്തിൽപ്പെട്ട കൽക്കരി ഖനിത്തൊഴിലാളിയായ സ്റ്റീവ് ഇസാരിക് എന്നിവരുടെ മൂത്ത മകളായി ഐജസ്റ്റിൻ രണ്ട് സഹോദരിമാരായ ബ്രെയനും ജെനയ്ക്കുമൊപ്പം വളർന്നു. അവരുടെ മാതാപിതാക്കളെ പോലെ ഐജസ്റ്റിന് ഒരു മധ്യനാമം ഉണ്ടായിരുന്നില്ല. ബെൻറ്വർത്ത് ഹൈസ്കൂളിൽ നിന്ന് ബിരുദം നേടുമ്പോൾ പെൻസിൽവാനിയയിലെ വാഷിംഗ്ടൺ കൗണ്ടിയിലെ സീനറി ഹിൽ പ്രദേശത്ത് ആണ് അവർ താമസിച്ചിരുന്നത്.
ഐജസ്റ്റിൻ 2002- ലെ ക്ലാസിൽ അംഗമായിരിക്കുമ്പോൾ എസ്സാരിക്, ഇളയ സഹോദരി ബ്രന്നെ എന്നിവർ മൂന്ന് ഗ്രേഡുകൾ അവർക്ക് പിന്നിൽ ആയിരുന്നെങ്കിലും അവർ ബെൻത്വർത്തിലെ ആദരിക്കുന്ന വിദ്യാർത്ഥികൾ ആയിരുന്നു. ഒരു വോളിബോൾ കളിക്കാരിയും ക്ലാസ് പ്രസിഡന്റുമായിരുന്നു ബ്രന്നെ. (ബെൻത്വർത്ത് ക്ലാസ് ഓഫ് 2005) ഐജസ്റ്റിന്റെ ഏറ്റവും ഇളയ സഹോദരിയായ ജെന (ബെൻത്വർത്ത് ക്ലാസ് ഓഫ് 2008) ഒരു ആൾ സ്റ്റേറ്റ് വോളിബോൾ കളിക്കാരിയും അതുപോലെ ബഹുമാനിക്കപ്പെടുന്ന വിദ്യാർത്ഥിയും ആയിരുന്നു. ഹൈസ്കൂളിലെ ബിരുദാനന്തര ബിരുദം നേടിയശേഷം ജസ്റ്റിൻ വാഷിംഗ്ടൺ ചാപ്റ്ററിൻറെ ഇന്റർനാഷണൽ അസോസിയേഷൻ ഓഫ് അഡ്മിനിസ്ട്രേറ്റീവ് പ്രൊഫഷണലിൽ നിന്നും വാർഷിക സ്കോളർഷിപ്പ് നേടി.
ഔദ്യോഗികജീവിതം
2004- ൽ പിറ്റ്സ്ബർഗ് ടെക്നിക്കൽ ഇൻസ്റ്റിറ്റ്യൂട്ടിൽ നിന്ന് ബിരുദപഠനത്തിനു ശേഷം, ഐജസ്റ്റിൻ സ്വന്തം ബിസിനസ്സ് തുടങ്ങുന്നതിനു മുൻപ് ഗ്രാഫിക് ഡിസൈനിംഗിലും വീഡിയോ എഡിറ്റിംഗിലും പല ജോലികളും ചെയ്തിരുന്നു. 2006 ഡിസംബറിൽ യാഹൂ ഓൺലൈൻ വീഡിയോകളുടെ സ്പോൺസേർഡ് മത്സരത്തിൽ ''യാഹൂ! ടാലന്റ് ഷോ''യിലെ അഞ്ചു ഫൈനലിസ്റ്റുകളിൽ ഒന്ന് ഐജസ്റ്റിൻ ആയിരുന്നു. 2007 മേയ് മാസത്തിൽ ജോൺ ലെഗ്യുസമോയും ഡോണി വാൽബർഗും ചേർന്ന് അഭിനയിച്ച സ്പൈക്സ് ടി വിയിലെ ദി കിൽ പോയിന്റ് എന്ന ടെലിവിഷൻ പരമ്പരയിൽ പിറ്റ്സ്ബർഗിലെ ബാങ്ക് കൊള്ളയടിച്ച ഒരു ഫോട്ടോ ജേർണലിസ്റ്റിന്റെ വേഷമാണ് ഐജസ്റ്റിൻ അഭിനയിച്ചത്. 2007- ൽ ഐജസ്റ്റിൻ ലിയോ ലാപോർട്ടെയോടൊപ്പം മാക് ബ്രെയ്ക്ക് വീക്ക്ലി ടെലിവിഷൻ ഷോയിൽ സഹ-നടിയും പാനൽ അംഗവുമായിരുന്നു.
പുറം കണ്ണികൾ
വർഗ്ഗം:1984-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ടെലിവിഷൻ നടിമാർ
ബുന്ദേൽഖണ്ഡ് മെഡിക്കൽ കോളേജ്
ബുന്ദേൽഖണ്ഡ് മെഡിക്കൽ കോളേജ് (ബിഎംസി) മധ്യപ്രദേശിലെ സാഗറിലുള്ള ഒരു സമ്പൂർണ്ണ തൃതീയ സർക്കാർ മെഡിക്കൽ കോളേജാണ്. ഡോ. എസ്‌സി തിവാരി ഈ കോളേജിന്റെ ആദ്യ ഡീനായി പ്രവർത്തിച്ചു. 2009 ലാണ് എംബിബിഎസിന്റെ ആദ്യ ബാച്ച് പ്രവേശനം നേടിയത്. ഈ സ്ഥാപനം നിലവിൽ ബുന്ദേൽഖണ്ഡിലെ മുഴുവൻ ആളുകൾക്കും മെഡിക്കൽ അധ്യാപന പ്രവർത്തനങ്ങളും ഉയർന്ന നിലവാരമുള്ള ആരോഗ്യ സൗകര്യങ്ങളും നൽകുന്ന ഏറ്റവും വലിയ കേന്ദ്രമായി വികസിപ്പിച്ചുകൊണ്ടിരിക്കുന്നു.
കോളേജ് ബാച്ചിലർ ഓഫ് മെഡിസിൻ ആൻഡ് സർജറി (എംബിബിഎസ്) ബിരുദവും നഴ്‌സിംഗ്, പാരാ മെഡിക്കൽ കോഴ്‌സുകളും വാഗ്ദാനം ചെയ്യുന്നു. നിലവിൽ 11 വിഷയങ്ങളിൽ ബിരുദാനന്തര കോഴ്സുകൾ (എംഡി/എംഎസ്) വാഗ്ദാനം ചെയ്യുന്നു. ഈ കോളേജ് മധ്യപ്രദേശ് മെഡിക്കൽ സയൻസ് യൂണിവേഴ്സിറ്റിയുമായി അഫിലിയേറ്റ് ചെയ്തിട്ടുണ്ട് (2014 മുതൽ) കൂടാതെ മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരവും ഉണ്ട്. 2013 വരെ, ഇത് സാഗറിലെ ഡോ ഹരി സിംഗ് ഗൗർ യൂണിവേഴ്‌സിറ്റിയുമായി അഫിലിയേറ്റ് ചെയ്‌തിരുന്നു. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്.
കോഴ്സുകൾ
മെഡിക്കൽ കൗൺസിൽ ഓഫ് ഇന്ത്യയുടെ അംഗീകാരമുള്ള ഇനിപ്പറയുന്ന കോഴ്‌സുകൾ കോളേജ് വാഗ്ദാനം ചെയ്യുന്നു:
സ്ഥാപനം
2007 നവംബറിൽ മധ്യപ്രദേശ് സർക്കാർ ബുന്ദേൽഖണ്ഡിലെ ജനങ്ങൾക്കായി പുതിയ മെഡിക്കൽ കോളേജ് തുടങ്ങാൻ തീരുമാനം എടുത്തു. മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാനും  മെഡിക്കൽ വിദ്യാഭ്യാസ മന്ത്രി ഡോ ഗോരി ശങ്കർ ഷെജ്‌വാറും ഈ പദ്ധതി ആരംഭിക്കാൻ തീരുമാനിച്ചു. ഈ സ്വപ്ന പദ്ധതിക്കായി ഒരു ഉദ്യോഗസ്ഥനെ കണ്ടെത്താൻ പ്രിൻസിപ്പൽ സെക്രട്ടറിയെയും മെഡിക്കൽ വിദ്യാഭ്യാസ വകുപ്പ് ഡയറക്ടറെയും വിളിച്ചു. 2008 ഫെബ്രുവരിയിൽ പ്രൊഫസർ ഡോ. എസ്.സി. തിവാരി ഈ പ്രയാസകരമായ ദൗത്യം ഏറ്റെടുക്കുകയും ഈ പുതിയ പ്രോജക്റ്റിന്റെ നോഡൽ ഓഫീസറായും ആക്ടിംഗ് ഡീനായും നിയമിതനാകുയും ചെയ്തു.
2009 മെയ് മാസത്തിൽ ഓഫീസർ ടീമിനെ ഭോപ്പാലിൽ നിന്ന് സാഗറിലേക്ക് മാറ്റുകയും കോളേജിന്റെ വികസനത്തിനായി പ്രവർത്തിക്കുകയും ചെയ്തു. ഈ കോളേജിന്റെ പുരോഗതിക്ക് മുകളിലെ ടീം അംഗങ്ങൾ പിന്തുണ നൽകി. പിന്നീട് പ്രൊഫസർ ഡോ വി എം അഗ്നിഹോത്രി, പ്രൊഫസർ ഡോ ശ്രീമതി മുകുൾ യാദവ്, പ്രൊഫസർ ഡോ ആർ എസ് വർമ്മ, ഡോ അന്നപൂർണ ബോസ്, ഡോ എസ് എസ് മിശ്ര എന്നിവർ കോളേജിന്റെ വികസനത്തിന് പിന്തുണ നൽകി.
ഡോ.എസ്.സി തിവാരി, ഡോ.വി.എം അഗ്നിഹോത്രി, ഡോ.എം.കെ ഭാരതി എന്നിവർ ഈ ഇൻസ്റ്റിറ്റ്യൂട്ടിന്റെ മുഴുവൻ വികസനത്തിനും മികച്ച പിന്തുണ നൽകി. കൂട്ടായ പരിശ്രമങ്ങളാൽ സാഗർ മെഡിക്കൽ കോളേജ് നിലവിൽ വരുകയും 2009 ഒക്ടോബറിൽ എംസിഐയുടെ അനുമതി ലഭിക്കുകയും ചെയ്തു. LOP കാലത്ത് ഇത് മധ്യപ്രദേശിലെ ഏക അംഗീകൃത മെഡിക്കൽ കോളേജ് ആയിരുന്നു. 2009 നവംബർ 5-ന് മധ്യപ്രദേശ് മുഖ്യമന്ത്രി ശ്രീ ശിവരാജ് സിംഗ് ചൗഹാൻ ഈ കോളേജ് ആദ്യത്തെ അക്കാദമിക് സെഷനായി ഉദ്ഘാടനം ചെയ്തു. 2 വർഷം കൊണ്ട് ഏതാണ്ട് പൂർത്തിയാക്കിയ ഒരേയൊരു പദ്ധതിയാണിത്. ജില്ലാ ആശുപത്രി സാഗർ ആയിരുന്നു ഈ കോളേജിന്റെ ആദ്യ അനുബന്ധ ആശുപത്രി.
കാമ്പസ്
കോളേജ് കെട്ടിടം, മെഡിക്കൽ ഓഡിറ്റോറിയം, അനുബന്ധ ആശുപത്രി, യുജി ഹോസ്റ്റലുകൾ, നഴ്‌സസ് ഹോസ്റ്റൽ, ഡോക്‌ടേഴ്‌സ് റെസിഡൻഷ്യൽ കോളനി എന്നിവ ഉൾപ്പെടുന്ന വലിയൊരു പ്രദേശത്ത് കാമ്പസ് വ്യാപിച്ചുകിടക്കുന്നു. ആൺകുട്ടികൾക്കും പെൺകുട്ടികൾക്കുമുള്ള യുജി ഹോസ്റ്റൽ കാമ്പസിനുള്ളിലാണ്. കോളേജ് കാമ്പസിൽ ഒരു ബാഡ്മിന്റൺ കോർട്ട്, ഗെയിംസ് ഹാൾ, വിവിധ കായിക വിനോദങ്ങൾക്കുള്ള ഗ്രൗണ്ട് എന്നിവയും ഉണ്ട്.
കോളേജ് കെട്ടിടം: മൂന്ന് നിലകളുണ്ട്. താഴത്തെ നിലയിൽ ഡീൻ ഓഫീസും അനാട്ടമി, ബയോകെമിസ്ട്രി വകുപ്പുകളും ഉൾപ്പെടെ അഡ്മിനിസ്ട്രേറ്റീവ് ബ്ലോക്ക് ഉണ്ട്. ഒന്നാം നിലയിൽ ഫിസിയോളജി ആൻഡ് കമ്മ്യൂണിറ്റി മെഡിസിൻ (PSM) വകുപ്പുകളുണ്ട്. പൂർണ്ണമായും എയർ കണ്ടീഷൻഡ് ചെയ്ത പരീക്ഷാ ഹാൾ ഉൾപ്പെടെയുള്ളവയും പാത്തോളജി, ഫോറൻസിക് മെഡിസിൻ വിഭാഗങ്ങളും രണ്ടാം നിലയിലാണ് സ്ഥിതി ചെയ്യുന്നത്. ഫാർമക്കോളജി, മൈക്രോബയോളജി വകുപ്പുകൾ മുകളിലത്തെ നിലയിലാണ് സ്ഥിതി ചെയ്യുന്നത്. കോളേജിൽ ലിഫ്റ്റ് സൗകര്യമുണ്ട്. എല്ലാ വകുപ്പുകൾക്കും അവരുടേതായ മ്യൂസിയങ്ങളും അധ്യാപനത്തിനും പരിശീലനത്തിനും രോഗികളുടെ പിന്തുണക്കും ആവശ്യമായ ആധുനിക സൗകര്യങ്ങളും ഉണ്ട്. കോളേജ് കെട്ടിടം സെൻട്രൽ ലൈബ്രറി & എൽടി സമുച്ചയവുമായി ബന്ധിപ്പിച്ചിരിക്കുന്നു.
ഒരു സെൻട്രൽ ലൈബ്രറി, ലെക്ചർ തിയേറ്ററുകൾ, ജി‌വൈ‌എം കോംപ്ലക്‌സ്: 4 ലെക്ചർ ഹാളുകൾ, ഒരു സെൻട്രൽ ലൈബ്രറി, വിദ്യാർത്ഥികൾക്കും ജീവനക്കാർക്കുമുള്ള റീഡിംഗ് റൂം, എയർ കണ്ടീഷൻ ചെയ്ത ജിംനേഷ്യം, സെൻട്രൽ ഓപ്പൺ ഏരിയ, ആൺകുട്ടികൾക്കും പെൺകുട്ടികൾക്കുമുള്ള കോമൺ റൂം (ടേബിൾ ടെന്നീസ്, ക്യാരം എന്നിവയുണ്ട്). എൽടി കോംപ്ലക്‌സിന് പുറമെ മോർച്ചറി, പിഎം റൂം, അനിമൽ ഹൗസ് എന്നിവയും എംസിഐ മാനദണ്ഡങ്ങൾക്കനുസൃതമാണ്.
ആശുപത്രി: 3 നിലകളുള്ള 750 കിടക്കകളുള്ള, തൃതീയ പരിചരണ അധ്യാപന ആശുപത്രിയാണ് അനുബന്ധ ആശുപത്രി. എല്ലാ ക്ലിനിക്കൽ ഡിപ്പാർട്ട്‌മെന്റുകളും സപ്പോർട്ടീവ് ഡിപ്പാർട്ട്‌മെന്റുകൾ, സെൻട്രൽ ലാബ് മുതലായവയും കാന്റീനും ഉണ്ട്, കൂടാതെ 24 മണിക്കൂറും കാഷ്വാലിറ്റി സേവനങ്ങൾ ലഭ്യമാണ്.
താമസ സൗകര്യം
5 ഹോസ്റ്റലുകൾ ഉണ്ട്. പെൺകുട്ടികൾക്കും ആൺകുട്ടികൾക്കും നഴ്സിംഗ് വിദ്യാർത്ഥികൾക്കും പ്രത്യേകം സ്ത്രീ & പുരുഷ ജൂനിയർ റസിഡന്റ് ഹോസ്റ്റലുകൾ. ആൺകുട്ടികളുടെയും പെൺകുട്ടികളുടെയും ഹോസ്റ്റലിൽ മെസ് സൗകര്യം നിലവിൽ ലഭ്യമാണ്. ഡീനും സൂപ്രണ്ടിനും പ്രത്യേക ബംഗ്ലാവ്. പ്രൊഫസർമാർ, അസോസിയേറ്റ് പ്രൊഫസർമാർ, അസിസ്റ്റന്റ് പ്രൊഫസർമാർ, ഡെമോൺസ്‌ട്രേറ്റർമാർ എന്നിവർക്കുള്ള അപ്പാർട്ട്‌മെന്റ് ശൈലിയിലുള്ള താമസസൗകര്യം എന്നിവയും ഉണ്ട്. ക്ലാസ് മൂന്ന്, ക്ലാസ് നാല് ജീവനക്കാർക്ക് പ്രത്യേക താമസസൗകര്യം സമീപത്തുണ്ട്.
അധ്യാപകർക്കും വിദ്യാർത്ഥികളുടെ രക്ഷിതാക്കൾക്കും 12 മുറികളുള്ള ഒരു ഗസ്റ്റ് ഹൗസ് നിലവിലുണ്ട്.
പുറം കണ്ണികൾ
വർഗ്ഗം:മധ്യപ്രദേശിലെ മെഡിക്കൽ കോളേജുകൾ
തുങ്കു അബ്ദുൾ റഹ്മാൻ ദേശിയോദ്യാനം
സബയിലെ കോട്ട കിനബാലുവിൽ നിന്ന് ഏകദേശം 3 മുതൽ 8 കിലോമീറ്റർ വരെ അകലെ സ്ഥിതി ചെയ്യുന്ന 5 ദ്വീപുകളുടെ ഒരു കൂട്ടം ഉൾപ്പെടുന്ന മലേഷ്യയിലെ ഒരു ദേശിയോദ്യാനമാണ് തങ്കു അബ്ദുൽ റഹ്മാൻ ദേശിയോദ്യാനം (Taman Negara Tunku Abdul Rahman). 4,929 ഹെക്ടർ സ്ഥലത്തായി വ്യാപിച്ച് കിടക്കുന്ന ഈ ദേശിയോദ്യാനത്തിൻറെ മൂന്നിൽ രണ്ടു ഭാഗവും കടൽ ആണ്. ഹിമയുഗത്തിനു മുൻപ് ഇത് ക്രോക്കർ മേഖലയിലെ മണൽക്കല്ലിന്റെ ഭാഗമായും മുഖ്യഭൂമിയിലെ അവസാദശിലയായും രൂപം പ്രാപിച്ചു. എന്നിരുന്നാലും ഏതാണ്ട് പത്തുലക്ഷം വർഷങ്ങൾക്ക് മുൻപ് മഞ്ഞുപാളികൾ സമുദ്രനിരപ്പിൽ മാറ്റം വരുത്തുകയും ഗയാ, സാപ്പി, മനുകാൻ, മാമുട്ടിക്ക്, സുലൂഗ് എന്നീ ദ്വീപുകൾ രൂപംകൊള്ളാൻ സമുദ്രത്തിന്റെ ഭാഗങ്ങൾ കടലിലൂടെ ഛേദിക്കപ്പെട്ടു. തീരപ്രദേശത്തെ കടൽത്തീരത്തെ മണൽക്കല്ലിലെ കിഴുക്കാംതൂക്കായ പാറ, ഗുഹകൾ, തേനീച്ചക്കൂട്‌, ആഴമുള്ള വിള്ളലുകൾ എന്നിവയിൽ ഈ തെളിവുകൾ കാണാൻ കഴിയും. മലേഷ്യയിലെ ആദ്യത്തെ പ്രധാനമന്ത്രിയായിരുന്ന തുങ്കു അബ്ദുൾ റഹ്മാനാണ് ഈ പാർക്കിന് നാമകരണം നടത്തിയത്.
ഡൗണ്ടൗൺ കൊട്ട കിണബാലിലുള്ള ജെസ്സൽടൺ പോയിന്റ് ഫെറി ടെർമിനൽ തുങ്കു അബ്ദുൽ റഹ്മാൻ നാഷണൽ പാർക്കിനടുത്തുള്ള (ഗയ, സാപ്പി, മനകാൻ, മമുട്ടിക്, സുലൂഗ്). ദ്വീപുകൾക്കുള്ള ഫയർ ടെർമിനൽ ആണ്. ഈ ഫെറി ടെർമിനൽ മനുകൻ ദ്വീപ് റിസോർട്ട്, ഗയാന റിസോർട്ട്, അല്ലെങ്കിൽ ബുൻഗ റായ റിസോർട്ട് എന്നിവയെ താമസത്തിന് ആശ്രയിക്കുന്നവർക്ക് പുറപ്പെടുന്ന സ്ഥലമാണ്.
പുറം കണ്ണികൾ
വർഗ്ഗം:മലേഷ്യയിലെ നാഷണൽ പാർക്കുകൾ
കൊറുപ്പ് ദേശീയോദ്യാനം
കൊറുപ്പ് ദശീയോദ്യാനം കാമറൂണിൻറെ തെക്കുപടിഞ്ഞാറൻ പ്രവിശ്യയിൽ സ്ഥിതി ചെയ്യുന്ന ഒരു ദേശീയോദ്യാനമാണ്. 1,260 ചതുരശ്ര അടി വിസ്തീർണ്ണമുള്ള പ്രാഥമിക വനഭൂമിയാണ്. 1,260 ചതുരശ്ര കിലോമീറ്റർ വിസ്തീർണ്ണമുള്ള ഈ ദേശീയോദ്യാനത്തിൻറെ ഭൂരിപക്ഷം ഭാഗങ്ങളും ആഘാതമേൽക്കാത്ത പ്രാഥമിക വനഭൂമിയാണ്. ആഫ്രിക്കയിലെ ഏറ്റവും പഴക്കമുള്ളതും വൈവിധ്യമാർന്ന സസ്യജന്തുജാലങ്ങളാൽ സമ്പന്നവുമായ ഉഷ്ണമേഖലാ വനങ്ങളിൽ ഒന്നാണിത്. കാമറൂണിലെ വിനോദ സഞ്ചാരികൾക്ക് ഏറ്റവും പ്രാപ്യമായ മഴക്കാടുകളുള്ള ദേശീയോദ്യാനമാണിത്. സഞ്ചാരികൾക്കുള്ള അടിസ്ഥാന സൗകര്യങ്ങൾക്കു പുറമേ തുറന്നുകിടക്കുന്ന വനപഥങ്ങളുടെ ഒരു വലിയ ശൃംഖലയും ഇവിടെയുണ്ട്.
പക്ഷിനിരീക്ഷണത്തിന് ഏറ്റവും പ്രശസ്തമായ സ്ഥലമാണിത്. അതുപോലെ ഡ്രിൽ (Mandrillus leucophaeus), പ്രിയൂസ് റെഡ് കൊളോബസ്  (Procolobus preussi), റെഡ്-ഇയേർഡ് ഗ്യൂനൺ (Cercopithecus erythrotis), നൈജീരിയൻ ചിമ്പൻസി പോലയുള്ള പ്രൈമേറ്റുകളെ വീക്ഷിക്കുന്നതിനും ഇവിടെ സൌകര്യങ്ങളുണ്ട്.
വിവിധ മേഖലകളിൽ നിന്നുള്ള ഗവേഷകർ മൂന്നു പതിറ്റാണ്ടുകളായി കൊറുപ്പ് ദേശീയോദ്യാനത്തിൽ ജീവശാസ്ത്ര പഠനങ്ങൾ നടത്തിയിട്ടുണ്ട്, കൂടാതെ മഴക്കാടുകളിലെ ജൈവവ്യവസ്ഥയെക്കുറിച്ച് സമൃദ്ധമായ വിവരങ്ങൾ ഇവർ രേഖപ്പെടുത്തിയിരിക്കുന്നു.
അവലംബം
വർഗ്ഗം:കാമറൂണിലെ ദേശീയോദ്യാനങ്ങൾ
വനം പരിസ്ഥിതി മന്ത്രാലയം (ഇന്ത്യ)
ഭാരതസർക്കാറിന്റെ കീഴിലുള്ള ഒരു മന്ത്രാലയമാണ് വനം-പരിസ്ഥിതി മന്ത്രാലയം (Ministry of Environment and Forests (MoEF)). വനം പരിസ്ഥിതി വകുപ്പ് കൈകാര്യം ചെയ്യുന്ന കേന്ദ്ര മന്ത്രിക്ക് വനം-പരിസ്ഥിതി മന്ത്രാലയത്തിൽ പ്രധാനസ്ഥാനമാണുള്ളത്. ഇന്ത്യയിലെ പാരിസ്ഥിതിക ആഘാത നിർണയ പഠനങ്ങൾ നടത്തുന്നതിന് വനം പരിസ്ഥിതി മന്ത്രാലയം ഒരു വലിയ പങ്ക് വഹിക്കുന്നു.
ഇന്ത്യയിലെ പരിസ്ഥിതി സംബന്ധമായ വിഷയങ്ങൾ കൈകാര്യംചെയ്യുന്നത് ഈ വകുപ്പാണ്. 2011 ഫെബ്രുവരി 9ന് ദേശീയ ഉദ്യാനങ്ങളിലേയും വന്യജീവി സങ്കേതങ്ങളിലെയും പരിസ്ഥിതി പ്രാധാന്യമുള്ള പ്രദേശങ്ങൾ വിജ്ഞാപനം ചെയ്യുന്നതിനായുള്ള മാർഗ നിർദ്ദേശങ്ങൾ കേന്ദ്രവനം പരിസ്ഥിതി മന്ത്രാലയം പുറത്തിറക്കിയിരുന്നു.
ഇതും കാണുക
കേരള വനം വന്യജീവി വകുപ്പ്
പുറത്തേക്കുള്ള കണ്ണികൾ
വർഗ്ഗം:ഭാരതസർക്കാരിന്റെ മന്ത്രാലയങ്ങൾ വർഗ്ഗം:വനം പരിസ്ഥിതി മന്ത്രാലയം (ഇന്ത്യ)
ഡൊറോത്തി ജീൻ ഹെയ്‌ൽസ്
ആദ്യകാല ജീവിതവും വിദ്യാഭ്യാസവും
മെൽബൺ ഗേൾസ് വ്യാകരണ വിദ്യാലയത്തിൽ വിദ്യാഭ്യാസം ചെയ്ത ഹെയ്‌ൽസ് 1943-ൽ ഹെഡ് പ്രിഫെക്‌റ്റിലെത്തി. പിന്നീട് ഹെയ്‌ൽസ് മെൽബൺ സർവകലാശാലയിൽ ഉപരിപഠനത്തിന് ചേർന്നു. അവിടെനിന്ന് 1949-ൽ എംബി, ബിഎസ് ബിരുദം നേടി. തുടർന്ന് റോയൽ മെൽബൺ ഹോസ്പിറ്റലിൽ വൈദ്യശാസ്ത്ര പരിശീലനം തുടങ്ങി. അവിടെനിന്ന് 1960-ൽ റസിഡന്റ് മെഡിക്കൽ ഓഫീസറായി തൻറെ വൈദ്യശാസ്ത്ര പരിശീലനം പൂർത്തിയാക്കി.
കരിയർ
ട്രാവൻകൂർ ഡെവലപ്‌മെന്റൽ സെന്ററിൽ ബുദ്ധി വൈകല്യമുള്ള കുട്ടികൾക്കിടയിൽ ജോലി ചെയ്യുന്ന ഒരു ഉദ്യോഗസ്ഥയായിട്ടാണ് ഹെയ്‌ൽസ് ആദ്യകാലത്ത് പ്രവർത്തിച്ചത്. അവളും ഭൗതികശാസ്ത്രജ്ഞനായിരുന്ന റോബർട്ട് ഗ്രീൻബ്ലാട്ടും 1960-കളുടെ അവസാനത്തിൽ അമേരിക്കൻ ഐക്യനാടുകളിൽ വച്ച് പരസ്പരം പരിചയപ്പെടുകയും ആർത്തവവിരാമം നേരിടുന്ന സ്ത്രീകളുടെ ആരോഗ്യപരമായ ആവശ്യങ്ങൾ പരിഹരിക്കാൻ അദ്ദേഹം അവളെ സഹായിക്കുകയും ചെയ്തു. 1962-ൽ ഹെയ്‌ൽസ് ഓസ്‌ട്രേലിയൻ റെഡ് ക്രോസ് സൊസൈറ്റിയിൽ ചേർന്നു. അവിടെ പത്തുവർഷത്തോളം വിക്ടോറിയൻ ഡിവിഷൻസ് ബ്ളഡ് ട്രാൻസ്ഫൂഷൻ സേവനത്തിൽ മെഡിക്കൽ ഓഫീസറായി സേവനമനുഷ്ടിച്ചിരുന്നു
ഈ ചികിത്സ പ്രോത്സാഹിപ്പിക്കുന്നതിൽ അവഗണന കാണിച്ചതിൻറെ പേരിൽ (പാർശ്വഫലങ്ങളുടെ ആശങ്കകൾ കാരണം) ഓസ്‌ട്രേലിയൻ മെഡിക്കൽ പ്രാക്ടീഷണർമാരെ ഹെയ്‌ൽസ് നേരിട്ടു. പ്രൊഫസർ ബ്രയാൻ ഹഡ്‌സണും ഡോ. ഹെൻറി ബർഗറും ഹെയ്‌ലസിനെ പിന്തുണച്ചു. ഹെയ്‌ൽസ് താമസിയാതെ ആശുപത്രിയിലെ എൻഡോക്രൈനോളജി ആൻഡ് ഡയബറ്റിസ് വിഭാഗത്തിൽ ഹോണററി ക്ലിനിക്കൽ അസിസ്റ്റന്റായി മാറി. ഒമ്പത് വർഷത്തോളം ആർത്തവവിരാമം നേരിടുന്ന സ്ത്രീകൾ അവരുടെ ആർത്തവവിരാമവുമായി ബന്ധപ്പെട്ട പ്രശ്നങ്ങളുമായി ഹെയ്‌ൽസിനെ സന്ദർശിച്ചു. ഹെയ്‌ൽസ്, സഹാനുഭൂതിയുള്ള മറ്റ് വനിതാ ഡോക്ടർമാരോടൊപ്പം, മെഡിക്കൽ റഫറൽ സമർപ്പിക്കേണ്ടതില്ലാതെ രോഗികളെ സ്വീകരിക്കുന്ന ഒരു പ്രതിവാര അർദ്ധദിന ക്ലിനിക്ക് സ്ഥാപിക്കുകയും സ്റ്റാഫുകളെ നിയമിക്കുകയും ചെയ്തു. 1971-ൽ, ഓസ്‌ട്രേലിയയിലെ ആദ്യത്തെ ഹെൽത്ത് ക്ലിനിക്ക് ഹെയ്‌ൽസ് സ്ഥാപിച്ചു. ഇത് ആർത്തവവിരാമം പരിഹരിക്കുന്ന ലോകത്തിലെ ആദ്യത്തെ ക്ലിനിക്കുകളിൽ ഒന്നായി അറിയപ്പെട്ടു.
1978 മുതൽ 1986 വരെ മെനോപോസ് കൗൺസിലറായി മാറുന്നതിന് മുമ്പുള്ള കാലത്ത് 1976 ൽ റോയൽ വിമൻസ് ഹോസ്പിറ്റലിൽ ഹെയ്ൽസ് രണ്ടാമത്തെ ക്ലിനിക്ക് സ്ഥാപിച്ചു. റോയൽ വിമൻസ് ഹോസ്പിറ്റലിലെ ക്ലിനിക്കൽ അസിസ്റ്റന്റും കൂടിയായിരുന്നു അവർ.
സ്വകാര്യ ജീവിതം
ഹെയ്‌ൽസ് 1951 നവംബർ 21-ന് സൗത്ത് യാറയിലെ ക്രൈസ്റ്റ് ചർച്ചിൽ വെച്ച് വൈദ്യശാസ്ത്ര പരിശീലകനായിരുന്ന ഹെൻറി ബക്ക്‌ഹർസ്റ്റ് കേയെ വിവാഹം കഴിച്ചു, അവർക്ക് ജാനറ്റ് ഹെയ്‌ൽസ് മൈക്കൽമോർ ഉൾപ്പെടെ മൂന്ന് കുട്ടികളുണ്ടായി. 1988 നവംബർ 27-ന് സൗത്ത് യാറയിൽ വെച്ച് ഹെയ്‌ൽസ് കാൻസർ ബാധിച്ച് അന്തരിച്ചു.
മരണാനന്തര പ്രഭാവം
1992-ൽ, ഹെയ്‌ൽസിന്റെ പ്രവർത്തനങ്ങൾ ക്ലിനിക്കൽ ഗവേഷണത്തിലും വിദ്യാഭ്യാസപരമായ തലങ്ങളിലും തുടരുന്നുവെന്ന് ഉറപ്പാക്കാൻ ജീൻ ഹെയ്‌ൽസ് ഫൗണ്ടേഷൻ ഫോർ വിമൻസ് ഹെൽത്ത് സ്ഥാപിക്കപ്പെട്ടു.
അറിവിന്റെ വിവർത്തനത്തെ അടിസ്ഥാനമാക്കിയുള്ള ക്ലിനിക്കൽ സേവനങ്ങളുമായി സർവകലാശാലയെ ബന്ധിപ്പിക്കുന്ന മൊണാഷ് സർവകലാശാലയിലെ ജീൻ ഹെയ്‌ൽസ് റിസർച്ച് യൂണിറ്റിന് ഹെയ്‌ൽസിന്റെ ബഹുമാനാർത്ഥം നാമകരണം ചെയ്തു.
അവലംബം
വർഗ്ഗം:സ്ത്രീരോഗ വിദഗ്ദർ വർഗ്ഗം:1926-ൽ ജനിച്ചവർ വർഗ്ഗം:1988-ൽ മരിച്ചവർ
ഫറോ ദേശീയോദ്യാനം
ഫറോ ദേശീയോദ്യാനം കാമറൂണിലെ നോർത്ത് പ്രവിശ്യയിലെ ഒരു ദേശീയ ഉദ്യാനമാണ്. 3,300ചതുരശ്ര കിലോമീറ്റർ (1,300 ചതുരശ്ര മൈൽ) വിസ്തീർണ്ണമുള്ള ഇത് നൈജീരിയൻ അതിർത്തിയ്ക്കു സമീപം, കിഴക്കൻ ഭാഗത്ത് നിരവധി വേട്ടയാടൽ റിസർവ്വുകളോടു ചേർന്നാണ് സ്ഥിതി ചെയ്യുന്നത്. ചീറ്റപ്പുലികൾ, കറുത്ത കാണ്ടാമൃഗങ്ങൾ, ആനകൾ എന്നിവയാണ് ഇവിടുത്തെ പ്രധാന വന്യജീവികൾ. നീർക്കുതിരകളടെ കോളനികളും ഇവിടെ സ്ഥിതിചെയ്യുന്നു.
അവലംബം
വർഗ്ഗം:കാമറൂണിലെ ദേശീയോദ്യാനങ്ങൾ
ഗുരു ഹർ റായി
ഗുരു ഹർ റായി16 January 1630 – 6 October 1661).സിഖ് ഗുരു പരമ്പരയിലെ ഏഴാമത്തെ ഗുരു.പിതാമഹനും ആറാം ഗുരുവും ആയിരുന്ന ഹർ ഗോബിന്ദിന്റെ നിര്യാണത്തെ തുടർന്നാണ് സ്ഥാനാരോഹണം. 31ആം വയസ്സിൽ മരണമടയുന്നതിനു മുമ്പ് ഹർ റായി തന്റെ ഇളയ പുത്രനും അഞ്ചു വയസ്സുകാരനുമായിരുന്ന ഹർ കിഷനെ പിൻഗാമിയായി നിശ്ചയിക്കുകയായിരുന്നു
അറാം ഗുരുവായിരുന്ന ഹർ ഗോബിന്ദിന്റെ മകൻ ബാബ ഗുർദിതയുടെ മകനാണ് ഹർ റായി.മാതാവ് നിഹൽ കൗർ. മാത കിഷൻ കൗർ  ആണ് ഭാര്യ. രണ്ട് ആൺ മക്കളിൽ ഇളയവനായിരുന്ന ഹരികൃഷനായിരുന്നു പിൻഗാമിയും എട്ടാം ഗുരുവും
സിഖ് സൈന്യാധിപൻ
പൊതുവിൽ സമാധാന പ്രിയനായിരുന്നു ഹർ റായി.എന്നാൽ പിതാമഹൻ തുടങ്ങി വച്ച സൈനികയോദ്ധ പാരമ്പര്യം ഹർ റായി തുടരുക തന്നെ ചെയ്തു. 1200 അംഗ സൈന്യത്തിന്റെ അധിപനായിരുന്നു ഹർ റായി. മുഗൾ സാമ്രാജ്യവുമായി നേരിട്ടുള്ള ഏറ്റുമുട്ടലുകൾക്കൊന്നും ഹർ റായി നിന്നില്ല.
ദാരാ ഷികോഹിനെ രക്ഷിക്കുന്നു
അർധ സഹോദരൻ ഔറംഗസേബുമായി അധികാര വടംവലി നടക്കുന്നവേളയിൽ ദാരഷികോഹ് ഗുരു ഹർ റായിയെ സഹായത്തിനായി സമീപിച്ചു. പ്രതിരോധത്തിനായി മാത്രമെ സൈന്യത്തെ ഉപയോഗിക്കൂ എന്നു മുത്തഛന് ഗുരു വാക്കു കൊടുത്തിരുന്നു. അത് പ്രകാരം ദാരഷികോഹിനെ ഔറംഗസിബിന്റെ സൈന്യത്തിൽ നിന്നും രക്ഷപ്പെടാൻ ഗുരു സഹായിച്ചു. ഷിക്കോഹ് രക്ഷപ്പെട്ട ശേഷം എല്ലാ കടത്തു വള്ളങ്ങളും നദി കരയിൽ ഒളിപ്പിക്കാനാണ് ഗുരു സൈന്യത്തെ ഉപയോഗിച്ചത്. ഒരു വെടി പോലും ഉതിർക്കാതെയായിരുന്നു ഈ സൈനിക സഹായം.
മുഗളന്മാരുമായി
ഗുരു ഹർ ഗോബിന്ദിന്റെ സൈന്യം വധിച്ച മുഗൾ സൈനികനായ മുഖ് ലിസ് ഖാന്റെ മകൻ യാർബെഗ് ഖാൻ ആയിരം പേരടങ്ങുന്ന സൈന്യവുമായി ഗുരു ഹർ റായിയെ ആക്രമിക്കുകയുണ്ടായി. വളരെ ചെറിയ ഒരു സൈന്യമാത്രമേ ഗുരുവിന്റെ വ്യൂഹത്തിൽ അപ്പഴുണ്ടായിരുന്നൂള്ളൂ എങ്കിലും അവർ ധീരമായി മുഗളരെ പൊരുത്തി തോൽപ്പിച്ചു. പ്ർാധ സഹോദരൻ ദാരഷികോഹിനെ സഹായിച്ച കുറ്റത്തിനു ഔറംഗസേബിന്റെ കോപത്തിനു ഗുരു പാത്രമാവുകയായിരുന്നു. മുസ്ലീം വിരുദ്ധ വചനകൾ അടങ്ങിയതാണ് സിഖ് വേദമായ ഗുരു ഗ്രന്ഥ് സാഹിബ് എന്നതായിരുന്നു ഒരു ആരോപണം വർഗ്ഗം:1630-ൽ ജനിച്ചവർ വർഗ്ഗം:1661-ൽ മരിച്ചവർ വർഗ്ഗം:പഞ്ചാബിൽ നിന്നുള്ള വ്യക്തികൾ വർഗ്ഗം:സിഖ് ഗുരുക്കൾ
വി.കെ. ജയൻ
കേരള ലളിതകലാ അക്കാദമിയുടെ സംസ്ഥാന മുഖ്യപുരസ്‌കാരം ലഭിച്ച ശില്‌പിയാണ് '''വി.കെ. ജയൻ '''.
ജീവിതരേഖ
എറണാകുളം സ്വദേശിയാണ്. ടെറാക്രാഫ്റ്റ്സ് എന്ന സ്ഥാപനം നടത്തുന്നു. ബെൽഗാമിലെ കേന്ദ്ര ഗ്രാമീണ കളിമൺ ഇൻസ്റ്റിറ്ര്യൂട്ടിൽ നിന്നും പരിശീലനം നേടി. ഷാങ്ഗായ് എക്സ്പോയുടെ കവാടം കളിമൺ മ്യൂറലുകളാൽ ഒരുക്കി. ആലപ്പുഴയിലെ കാർട്ടൂണിസ്റ്റ് ശങ്കർ സ്മാരക കാർട്ടൂൺ മ്യൂസിയത്തിൽ കാറ്റിൽ ആടിയുലയുന്ന കല്പവൃക്ഷങ്ങളൊരുക്കിയ വി.കെ. ജയന്റെ ശിൽപം, പ്രദർശിപ്പിച്ചിട്ടുണ്ട്.
അവലംബം
വർഗ്ഗം:കേരളത്തിലെ ശില്പികൾ വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ വർഗ്ഗം:എറണാകുളം ജില്ലയിൽ ജനിച്ചവർ
കോലിയാഡ്ക
ക്രിസ്തുമസ് അവധിക്കാലത്ത് ജനുവരി 7 നും 14 നും ഇടയിൽ കിഴക്കൻ സ്ലാവിക്, മധ്യ യൂറോപ്പ്, കിഴക്കൻ യൂറോപ്പ് രാജ്യങ്ങളിൽ (റഷ്യ, ഉക്രെയ്ൻ, സെർബിയ, സ്ലൊവാക്യ, ചെക്ക്, പോളണ്ട്, ബൾഗേറിയ, ബെലാറസ്, റൊമാനിയ) സാധാരണയായി ആലപിക്കുന്ന പരമ്പരാഗത ഗാനങ്ങളാണ് കോലിയാഡ്ക. (Ukrainian: колядка, Russian: колядка, Czech: koleda, Bulgarian: коледарска песен, Romanian: colindă) ഡിസംബർ 19 നും ജനുവരി 19 നും ഇടയിൽ ഉക്രേനിയക്കാർ കോലിയാഡ്കയും ഷെഡ്രിവകാസും പാടുന്നു. ഈ രാജ്യങ്ങളിൽ താമസിക്കുന്ന കത്തോലിക്കാ ക്രിസ്ത്യാനികളും പ്രൊട്ടസ്റ്റന്റുകാരും ക്രിസ്മസ് രാവിലും തലേദിവസവും കോലിയാഡ്ക ആലപിക്കുന്നു. ഇതിൽ ആലപിച്ചതെല്ലാം യാഥാർത്ഥ്യമാകുമെന്ന് വിശ്വസിക്കപ്പെടുന്നു.
ആധുനിക സ്ലാവിക് രാജ്യങ്ങളിൽ കോലിയാഡ്കാസ് പാടുന്നത് വളരെ സാധാരണമായ ഒരു പാരമ്പര്യമാണ്. കാനഡയിൽ താമസിക്കുന്ന ഉക്രേനിയക്കാർ ഉൾപ്പെടെ വലിയ പ്രവാസികളുള്ള രാജ്യങ്ങളിൽ കോളിയാഡ്ക പലപ്പോഴും ആലപിക്കാറുണ്ട് (1 251 170 ആളുകൾ ).
കോലിയാഡ്കയുടെ ചരിത്രം
ക്രിസ്ത്യൻ കാലഘട്ടം മുതൽ കീവാൻ റസ്സിൽ കോലിയാഡ്ക ഉപയോഗിച്ചുവരുന്നു. ആ ഗാനങ്ങൾ ആചാരപരമായ ആവശ്യങ്ങൾക്കാണ് ഉപയോഗിച്ചത്. സൃഷ്ടി, പ്രകൃതി പ്രതിഭാസങ്ങൾ, ലോകഘടന എന്നിവയെക്കുറിച്ചുള്ള പുരാതന ജനങ്ങളുടെ ആശയങ്ങൾ ആദ്യത്തെ കോലിയാഡ്കാസ് വിവരിച്ചു. ക്രിസ്തുമതത്തിന്റെ ആവിർഭാവത്തോടെ കോലിയാഡ്കയിലെ ഉള്ളടക്കം പ്രസക്തമായ മതപരമായ അർത്ഥവും സവിശേഷതകളും നേടാൻ തുടങ്ങി.
യേശുക്രിസ്തുവിന്റെ ജനനത്തെ വിവരിക്കുന്ന ക്രിസ്മസ് കരോളുകളാണ് ഇപ്പോൾ കോലിയാഡ്കകൾ. സംഭവവുമായി ബന്ധപ്പെട്ട് ബൈബിൾ കഥകളും ഉണ്ടായി. എന്നിരുന്നാലും വിഗ്രഹാരാധകരുടെ വേരുകൾ ഇപ്പോഴും ഉണ്ട്.
വിശുദ്ധ മൈക്കോലെയുടെയോ വിശുദ്ധ നിക്കോളാസ് ദിനത്തിന്റെയോ(ഡിസംബർ 19) അവധിക്കാലം മുതൽ യേശുവിന്റെ സ്നാനത്തിന്റെ (ജനുവരി 19) അവധിക്കാലം വരെ ഉക്രേനിയക്കാർ കോലിയാഡ്കകളും ഷെഡ്രിവാക്കുകളും ആലപിക്കുന്നു. ഉക്രെയ്നിലെ കോലിയാഡ്ക ഒഴികെ ഷെഡ്രിവ്കാസ്, സാസിവാൽക്കസ് എന്നിവപോലുള്ള മറ്റ് ശൈത്യകാല അവധിക്കാല ആചാര ഗാനങ്ങൾ ഇവിടെയുണ്ട്. വാസ്തവത്തിൽ അവയുടെ ഉദ്ദേശ്യങ്ങൾ വ്യക്തമായി വിഭജിക്കപ്പെട്ടിരിക്കുന്നു. എന്നാൽ ആധുനിക ഉക്രേനിയൻ സംസ്കാരത്തിൽ ഈ ആശയങ്ങൾ പരസ്പരം ഇഴചേർന്നതും മിശ്രിതവും സ്വായത്തമാക്കിയതുമാണ്.
ആധുനിക സംസ്കാരത്തിൽ
സെർബിയക്കാരും മോണ്ടിനെഗ്രിനുകളും അവരുടെ പള്ളികളിൽ വിശുദ്ധ നിക്കോളാസിന് സമർപ്പിച്ച കോലിയഡ്കകൾ ആലപിക്കുന്നു. സെന്റ് നിക്കോളാസ് ദിനത്തിൽ (ഡിസംബർ 6-ന് അവർ ആഘോഷിക്കുന്ന) മാത്രമല്ല, സെന്റ് സ്റ്റീഫൻ ദിനത്തിലും (ഡിസംബർ 26) സ്ലോവാക്കുകളും ചെക്കുകളും ചിലപ്പോൾ ബെലാറഷ്യക്കാരും കോലിയഡ്കകൾ പാടുന്നു.
ഉക്രേനിയക്കാർ കോലിയഡ്കകളും ഷെഡ്രിവ്കാസുക്കും പാടുന്നത് വിശുദ്ധ മൈക്കോളയ് അല്ലെങ്കിൽ സെന്റ് നിക്കോളാസ് ദിനം (ഡിസംബർ 19) മുതൽ യേശുവിന്റെ സ്നാനത്തിന്റെ അവധിക്കാലം വരെ (ജനുവരി 19). ഉക്രെയ്നിലെ കോളിയഡ്കകൾ ഒഴികെയുള്ള മറ്റ് തരത്തിലുള്ള ശൈത്യകാല അവധിക്കാല അനുഷ്ഠാന ഗാനങ്ങളുണ്ട്, അവയ്ക്ക് ഷെഡ്രിവ്കാസ്, സാസിവൽകാസ് എന്ന് പേരുണ്ട്. വാസ്തവത്തിൽ അവരുടെ ഉദ്ദേശ്യങ്ങൾ വ്യക്തമായി വിഭജിക്കപ്പെട്ടിരിക്കുന്നു. ആധുനിക ഉക്രേനിയൻ സംസ്കാരത്തിൽ ഈ ആശയങ്ങൾ പരസ്പരം ഇഴചേർന്നതും സമ്മിശ്രവും സ്വായത്തമാക്കിയതുമായ സ്വഭാവവിശേഷങ്ങളാണ്.
കാനഡയിൽ (1 251 170 വ്യക്തികൾ[10]) താമസിക്കുന്ന ഉക്രേനിയക്കാർ ഉൾപ്പെടെ വൻകിട പ്രവാസികൾ ഉള്ള രാജ്യങ്ങളിൽ കോലിയഡ്കകൾ പലപ്പോഴും പാടാറുണ്ട്. ).
അവലംബം
വർഗ്ഗം:ഉക്രേനിയൻ സംസ്കാരം
അൽ-ജാഹിസ്
ലഘുചിത്രം അൽ ജാഹിസ് al-Jāḥiẓ (Arabic: الجاحظ‎‎) (full name Abū ʿUthman ʿAmr ibn Baḥr al-Kinānī al-Baṣrī أبو عثمان عمرو بن بحر الكناني البصري) 776- 869. ഒമ്പതാം നൂറ്റാണ്ടിൽ ജീവിച്ചിരുന്ന അറബിഭാഷാ പണ്ഡിതനും ഗദ്യകർത്താവും, ചിന്തകനുമായിരുന്നു, അൽജാഹിസ് എന്ന വിളിപ്പേരു ലഭിച്ച അബു ഉസ്മാൻ അൽ ബസ്രി.
ജീവിത രേഖ
ദരിദ്രകുടുംബത്തിൽ ജനിച്ച അൽ ജാഹിസിന്റെ പൂർവ്വികർ കറുത്ത വർഗ്ഗക്കാരായ ഒട്ടകപാലകരയായിരുന്നു.കനാലരികിൽ മൽസ്യം വിറ്റ് വീട്ടുകാരെ സഹായിച്ചിരുന്ന ബാല്യമായിരുന്നു ജാഹിസിന്റേത്. എന്നാൽ ഇതിനിടയിലും അറിവ് സമ്പാദിക്കാൻ വ്യഗ്രത കാട്ടിയിരുന്ന ആ ബാലൻ ഒഴിവ് കിട്ടുമ്പോൾ വിശ്രുത പണ്ഡിതന്മാരുടെ പ്രഭാഷണങ്ങൾ ശ്രവിക്കാൻ പോകുമായിരുന്നു.
അറബിഭാഷാ, ഖുർആൻ, ഹദീസ് പഠനം എന്നിവയോടൊപ്പം കവിതാപഠനം, വ്യാകരണശാസ്ത്രം, എന്നിങ്ങനെയുള്ള വിവിധ വിഷയങ്ങളിൽ പ്രാവീണനായിരുന്നു അൽജാഹിസ്. ഗ്രീക്ക് ശാസ്ത്രജ്ഞരുടേയും, ചിന്തകരുടേയും അനവധി കൃതികൾ അറബിയിലേക്ക് ജാഹിസ് പരിഭാഷപ്പെടുത്തുകയുണ്ടായി.